title: राष्ट्रवाद

text: राष्ट्रीय सीमाओं के भीतर रहने वाले लोगों को अपने-अपने राष्ट्र का अस्तित्व स्वाभाविक, प्राचीन, चिरन्तन और स्थिर लगता है। इस विचार की ताकत का अंदाज़ा इस हकीकत से भी लगाया जा सकता है कि इसके आधार पर बने राष्ट्रीय समुदाय वर्गीय, जातिगत और धार्मिक विभाजनों को भी लाँघ जाते हैं। राष्ट्रवाद के आधार पर बने कार्यक्रम और राजनीतिक परियोजना के हिसाब से जब किसी राष्ट्र-राज्य की स्थापना हो जाती है तो उसकी सीमाओं में रहने वालों से अपेक्षा की जाती है कि वे अपनी विभिन्न अस्मिताओं के ऊपर राष्ट्र के प्रति निष्ठा को ही अहमियत देंगे। वे राष्ट्र के कानून का पालन करेंगे और उसकी आंतरिक और बाह्य सुरक्षा के लिए अपने प्राणों का बलिदान भी दे देंगे। यहाँ यह स्पष्ट कर देना ज़रूरी है कि आपस में कई समानताएँ होने के बावजूद राष्ट्रवाद और देशभक्ति में अnतर है। राष्ट्रवाद अनिवार्य तौर पर किसी न किसी कार्यक्रम और परियोजना का वाहक होता है, जबकि देशभक्ति की भावना ऐसी किसी शर्त की मोहताज नहीं है।


title: राष्ट्रवाद

text: राष्ट्रवाद के आलोचकों की कमी नहीं है और न ही उसे ख़ारिज करने वालों के तर्क कम प्रभावशाली हैं। एक महाख्यान के तौर पर राष्ट्रवाद छोटी पहचानों को दबा कर पृष्ठभूमि में धकेल देता है।


title: राष्ट्रवाद

text: राष्ट्रवाद के प्रश्न के साथ कई सैद्धांतिक उलझनें जुड़ी हुई हैं।  मसलन, राष्ट्रवाद और आधुनिक संस्कृति व पूँजीवाद का आपसी संबंध क्या है? पश्चिमी और पूर्वी राष्ट्रवाद के बीच क्या फ़र्क है? एक राजनीतिक परिघटना के तौर पर राष्ट्रवाद प्रगतिशील है या प्रतिगामी? हालाँकि धर्म को राष्ट्र के बुनियादी आधार के तौर पर मान्यता प्राप्त नहीं है, फिर भी भाषा के साथ-साथ धर्म के आधार पर भी राष्ट्रों की रचना होती है। सवाल यह है कि ये कारक राष्ट्रों को एकजुट रखने में नाकाम क्यों हो जाते हैं? सांस्कृतिक और राजनीतिक राष्ट्रवाद को अलग-अलग कैसे समझा जा सकता है? इन सवालों का जवाब देना आसान नहीं है, क्योंकि राजनीति विज्ञान में एक सिद्धांत के तौर पर राष्ट्रवाद का सुव्यवस्थित और गहन अध्ययन मौजूद नहीं है। विभिन्न राष्ट्रवादों का परिस्थितिजन्य चरित्र भी इन जटिलताओं को बढ़ाता है। यह कहा जा सकता है कि ऊपर वर्णित समझ के अलावा राष्ट्रवाद की कोई एक ऐसी सार्वभौम थियरी उपलब्ध नहीं है जिसे सभी पक्षों द्वारा मान्यता दी जाती हो।


title: राष्ट्रवाद

text: राष्ट्रवाद का अध्ययन करना इसलिए जरूरी है कि वैश्विक मामलों में यह बहुत ही महत्त्वपूर्ण भूमिका निभाता है। पिछली दो शताब्दियों के दौरान राष्ट्रवाद एक ऐसे सम्मोहक राजनीतिक सिद्धान्त वेफ रूप में उभरा है जिसने इतिहास रचने में योगदान किया है। इसने उत्कट निष्ठाओं के साथ-साथ गहरे विद्वेषों को भी प्रेरित किया है। इसने जनता को जोड़ा है तो विभाजित भी किया है। इसने अत्याचारी शासन से मुक्ति दिलाने में मदद की तो इसके साथ यह विरोध, कटुता और युद्धों का कारण भी रहा है। साम्राज्यों और राष्ट्रों के ध्वस्त होने का यह भी एक कारण रहा है। राष्ट्रवादी संघर्षों ने राष्ट्रों और साम्राज्यों की सीमाओं के निर्धारण-पुनर्निर्धारण में योगदान किया है। आज भी दुनिया का एक बड़ा भाग विभिन्न राष्ट्र-राज्यों में बंटा हुआ है। हालाँकि राष्ट्रों की सीमाओं के पुनर्संयोजन की प्रक्रिया अभी खत्म नहीं हुई है और मौजूदा राष्टोंं के अन्दर भी अलगाववादी संघर्ष आम बात है।


title: राष्ट्रवाद

text: राष्ट्रवाद कई चरणों से गुजर चुका है। उदाहरण के लिए, उन्नीसवीं शताब्दी के यूरोप में इसने कई छोटी-छोटी रियासतों के एकीकरण से वृहत्तर राष्ट्र-राज्यों की स्थापना का मार्ग प्रशस्त किया। आज के जर्मनी और इटली का गठन एकीकरण और सुदृढ़ीकरण की इसी प्रक्रिया के जरिए हुआ था। लातिन अमेरिका में बड़ी संख्या में नए राज्य भी स्थापित किए गए थे। राज्य की सीमाओं के सुदृढ़ीकरण के साथ स्थानीय निष्ठाएँ और बोलियाँ भी उत्तरोत्तर राष्ट्रीय निष्ठाओं एवं सर्वमान्य जनभाषाओं के रूप में विकसित हुईं। नए राष्ट्रों के लोगों ने एक नई राजनीतिक पहचान अर्जित की, जो राष्ट्र-राज्य की सदस्यता पर आधारित थी।


title: राष्ट्रवाद

text: लेकिन राष्ट्रवाद बड़े-बड़े साम्राज्यों के पतन में भी सहभागी रहा है। यूरोप में बीसवीं शताब्दी के आरम्भ में ऑस्ट्रियाई-हंगेरियाई और रूसी साम्राज्य तथा इनके साथ एशिया और अप्रफीका में ब्रिटिश, फ्रांसीसी, डच और पुर्तगाली साम्राज्यों के विघटन के मूल में राष्ट्रवाद ही था। भारत तथा अन्य भूतपूर्व उपनिवेशों के औपनिवेशिक शासन से स्वतन्त्र होने के संघर्ष भी राष्ट्रवादी संघर्ष थे। ये संघर्ष विदेशी नियंत्रण से स्वतन्त्र राष्ट्र-राज्य स्थापित करने की आकांक्षा से प्रेरित थे।


title: राष्ट्रवाद

text: आमतौर से यह माना जाता है कि राष्ट्रों का निर्माण ऐसे समूह द्वारा किया जाता है जो कुल या भाषा अथवा धर्म या फिर जातीयता जैसी कुछेक निश्चित पहचानों में समानता हो। लेकिन ऐसे निश्चित विशिष्ट गुण वास्तव में हैं ही नहीं जो सभी राष्ट्रों में समान रूप से मौजूद हों। कई राष्ट्रों की अपनी कोई एकमात्र भाषा नहीं है। कनाडा का उदाहरण सामने है। कनाडा में अंग्रेजी और फ्रांसीसी भाषाभाषी लोग साथ रहते हैं। बहुत से राष्टोंं में उनको जोड़ने वाला कोई एकमात्र धर्म भी नहीं है। नस्ल या कुल जैसी अन्य विशिष्टताओं के लिए भी यही कहा जा सकता है। तब वह क्या है, जो राष्ट्र का निर्माण करता है? राष्ट्र बहुत हद तक एक ‘काल्पनिक’ समुदाय होता है, जो अपने सदस्यों के सामूहिक विश्वास, आकांक्षाओं और कल्पनाओं के सहारे एक सूत्र में बंधा होता है। यह कुछ खास मान्यताओं पर आधारित होता है जिन्हें लोग उस समग्र समुदाय के लिए गढ़ते हैं, जिससे वे अपनी पहचान कायम करते हैं। मार्क्सवाद भी राष्ट्रवाद से संबंधित सिद्धान्त मुहैया कराने में नाकाम रहा है। दुनिया भर के मज़दूरों को एक होने का नारा देने वाले मार्क्स और एंगेल्स मानते थे कि मज़दूरों का कोई देश नहीं होता। अपने लेखन में उन्होंने वर्ग-विभाजन के परे जा कर राजनीतिक-सामाजिक और सांस्कृतिक एकता करने वाली किसी परिघटना को तरजीह नहीं दी। अपने युग के कुछ राष्ट्रीय संघर्षों के बारे में तो उनकी तिरस्कारपूर्ण धारणा यह थी कि वे नष्ट हो जाने के लिए अभिशप्त हैं। राष्ट्रवाद का कोई मुकम्मल सिद्धांत देने के बजाय उनकी रचनाएँ अपने युग की व्यावहारिक राजनीति के तहत राष्ट्रीय प्रश्न पर विचार करती हैं। दूसरे और तीसरे इंटरनैशनल में राष्ट्रवाद पर काफ़ी बहस हुई। लेनिन ने एक विशाल बहुजातीय साम्राज्य में क्रांति करने की समस्याओं से जूझते हुए राजनीतिक लोकतंत्र की आवश्यकता को अपने राष्ट्रवाद संबंधी विश्लेषण के केंद्र में रखा। उनका निष्कर्ष था कि राष्ट्रों को आत्म-निर्णय  का अधिकार मिलना चाहिए। इसके बाद स्तालिन की विख्यात रचना मार्क्सिज़म ऐंड नैशनल क्वेश्चन सामने आयी जिसमें उन्होंने राष्ट्रवाद की थियरी देने की कोशिश की। स्तालिन ने राष्ट्र के पाँच मुख्य तत्त्व बताये : एक स्थिर और नैरंतर्य से युक्त समुदाय, एक अलग भू-क्षेत्र, समान भाषा, आर्थिक सुसंगति और सामूहिक चरित्र। चूँकि स्तालिन राष्ट्रों के उभार को उद्योगीकरण की ज़रूरतों से जोड़ कर देख रहे थे इसलिए उनका सिद्धांत राष्ट्रवाद की ऐतिहासिक पृष्ठभूमि और उससे उभरने वाले बहुत से प्रश्नों की उपेक्षा कर देता था। कुल मिला कर मार्क्सवादी मानते रहे कि राष्ट्रवाद पूँजीवाद के विकास में उसका सहयोगी बन कर उभरा है। इस लिहाज़ से उसे एक बूर्ज़्वा विचारधारा की श्रेणी में रखा जाना चाहिए। राष्ट्रवाद प्रभुत्वशाली वर्गों को एकजुट करके राजनीतिक समुदाय की एक भ्रांत अनुभूति पैदा करता है ताकि पूँजीपतियों द्वारा किये जाने वाले अहर्निश शोषण और दरिद्रीकरण के बावजूद आम लोग धनी वर्ग के साथ एकता का एहसास करते रहें। मार्क्सवादी विमर्श का एक विरोधाभास यह है कि राष्ट्रवाद को पूँजीवादी वर्ग की विचारधारा मानने के बाद भी क्रांतिकारी राजनीति के धरातल पर कई कम्युनिस्ट पार्टियों ने राष्ट्रवाद को अपनी गोलबंदी का आधार बनाया है। क्रांति के पश्चात् समाजवादी समाज की रचना के लिए भी राष्ट्रवादी भावनाओं का इस्तेमाल किया गया है।


title: राष्ट्रवाद

text: सत्तर के दशक में होरेस बी. डेविस ने मार्क्सवादी तर्कों का सार-संकलन करते हुए राष्ट्रवाद के एक रूप को ज्ञानोदय से जोड़ कर बुद्धिसंगत करार दिया और दूसरे रूप को संस्कृति और परम्परा से जोड़ कर भावनात्मक बताया। लेकिन, डेविस ने भी राष्ट्रवाद को एक औज़ार से ज़्यादा अहमियत नहीं दी और कहा कि हथौड़े से हत्या भी की जा सकती है और निर्माण भी। राष्ट्रवाद के ज़रिये जब उत्पीड़ित समुदाय अपनी आज़ादी के लिए संघर्ष करते हैं तो वह एक सकारात्मक नैतिक शक्ति बन जाता है और जब राष्ट्र के नाम पर आक्रमण की कार्रवाई की जाती है तो उसका नैतिक बचाव नहीं किया जा सकता।  राष्ट्रवाद की सभी मार्क्सवादी व्याख्याओं में सर्वाधिक चमकदार थियरी बेनेडिक्ट ऐंडरसन द्वारा प्रतिपादित ‘कल्पित समुदाय’ (इमैजिन्ड कम्युनिटीज़) की मानी जाती है। ऐंडरसन का मुख्य सरोकार यह है कि एक-दूसरे से कभी न मिलने वाले और एक-दूसरे से पूरी तरह अपरिचित लोग राष्ट्रीय एकता में किस तरह बँधे रहते हैं।


title: राष्ट्रवाद

text: दरअसल, राष्ट्रवाद से संबंधित सभी व्याख्याएँ थोड़ी दूर चलने के बाद पेचीदा हो जाती हैं। इनमें एक प्रमुख व्याख्या यह है कि आधुनिकीकरण की प्रक्रिया राष्ट्रवाद के ज़रिये ख़ुद को ज़मीन पर उतारती है। इस तरह राष्ट्रवाद ‘आधुनिकीकरण के धर्म’ के तौर पर उभरता है। आधुनिकता के कारण सामाजिक जीवन में आयी ज़बरदस्त आर्थिक और राजनीतिक उथल-पुथल के बीच राष्ट्रवाद के ज़रिये ही व्यक्ति एक अस्मिता और संसक्ति के सूत्र हासिल कर पाया। दूसरी तरफ़ यह भी एक हकीकत है कि राष्ट्रवाद कई बार आधुनिकीकरण को रोकने या सीमित करने वाली ताकत भी साबित हुआ है। राष्ट्रवादी दलीलों के आधार पर ही ऐसे कई व्यापार समझौतों का विरोध किया जाता है जिनसे राष्ट्रीय उद्योगीकरण और आर्थिक समृद्धि की प्रक्रिया को गति मिल सकती है। राष्ट्रवाद के धार्मिक संस्करण (जैसे, ईरान का इस्लामिक राष्ट्रवाद या भारतीय राजनीति के धार्मिक पहलू) सेकुलरीकरण की प्रक्रिया को अगर पूरी तरह ठप नहीं कर पाते तो धीमा अवश्य कर देते हैं। दूसरे, तीसरी दुनिया के अधिकतर देशों में राष्ट्रवाद करीब आधी सदी बीत जाने के बाद भी उद्योगीकरण और खेतिहर अर्थव्यवस्था की जद्दोजहद में फँसा हुआ है।


title: राष्ट्रवाद

text: पश्चिमी और पूर्वी राष्ट्रवादों की तुलना करने के दौरान कुछ विद्वानों ने पूर्वी राष्ट्रवाद को पश्चिमी राष्ट्रवाद के स्वस्थ मूल्यों की कमी का शिकार बताया है। कुछ विद्वान पश्चिमी राष्ट्रवाद को राजनीतिक और पूर्वी राष्ट्रवाद को सांस्कृतिक की श्रेणी में रखते हैं। इन धारणाओं के विपरीत कुछ अन्य विद्वान उल्टी मान्यता पेश करते करते हैं : युरोपियन राष्ट्रवाद एक देशज ऐतिहासिक प्रक्रिया से निकलने के कारण कहीं अधिक सांस्कृतिक है, जबकि पूर्वी राष्ट्रवाद उपनिवेशवाद विरोधी राजनीतिक आंदोलनों के हाथों गढ़े जाने के कारण मूलतः राजनीतिक है।  दूसरे, अगर तीसरी दुनिया के देशों के राष्ट्रवाद पर प्रजातीय, जातीय और सांस्कृतिक पहलू हावी हैं तो उनके पीछे उपनिवेशवाद की भूमिका है जिसकी ज़िम्मेदारी पश्चिम पर ही डाली जानी चाहिए। उपनिवेशवादियों ने मनमाने ढंग से स्थानीय जातीयताओं की उपेक्षा की जिसके कारण अफ़्रीका में कई कबीलाई और जातायी समुदाय दो परस्पर संघर्षरत राष्ट्रों में विभाजित हो गये हैं। तीसरे, भारत समेत ऐसे कई समाज हैं जो पारम्परिक रूप से सांस्कृतिक, धार्मिक और भाषाई विविधता से सम्पन्न हैं। ऐसे समाजों में राष्ट्रवाद का अनुभव पश्चिमी अनुभव से भिन्न होना लाज़मी है। ऐसी परिस्थितियों में कभी तो राष्ट्रवाद बहुलताओं के बीच परस्पर संसक्ति के सूत्र का काम करता है और कभी उपराष्ट्रीयताओं के बीच हिंसक संघर्ष और प्रतियोगिता में फँस जाता है।


title: राष्ट्रवाद

text: पश्चिमी राष्ट्रवाद के प्रशंसक पूर्वी राष्ट्रवाद के कई कुछ पहलुओं को तर्कबुद्धि से परे बता कर उसके महत्त्व को ख़ारिज करते हैं। लेकिन कुछ विद्वानों ने ध्यान दिलाया है कि इस तरह के तत्त्व पश्चिमी राष्ट्रवाद में भी निर्णायक रूप से मौजूद हैं। उदाहरनतः, अगर भारतीय राष्ट्रवादी किसी ज़माने में काली देवी की आराधना करके प्रेरणा प्राप्त करते थे, तो युरोप के रोमानी राष्ट्रवादी भी इसी प्रकार के सामूहिकतावादी, हिंसक और आध्यात्मिक आयामों से प्रेरित होते रहे हैं। पश्चिम के राष्ट्रवाद को उदार, समझदार और सार्वदेशिक साबित करना एक व्याख्यात्मक आदर्श की उपलब्धि तो करा सकता है, पर व्यावहारिक रूप से ऐसा नहीं है।  पश्चिमी राष्ट्रवाद हो या पूर्वी राष्ट्रवाद, दोनों ही परिस्थितियों में सांस्कृतिक और राजनीतिक राष्ट्रवाद एक-दूसरे से प्रतियोगिता करते हुए एक-दूसरे को पुष्ट करते चलते हैं।


title: राष्ट्रवाद

text: वैश्वीकरण की प्रक्रिया ने राष्ट्रवाद को ज़बरदस्त चुनौती दी है। बीसवीं सदी के आख़िरी दो दशकों और इक्कीसवीं सदी के पहले दशक के बाद कहा जा सकता है कि कम से कम दुनिया का प्रभु वर्ग एक सी भाषा बोलता है, एक सी यात्राएँ करता है, एक सा ख़ाना खाता है। उसके लिए राष्ट्रीय सीमाओं के कोई ख़ास मायने नहीं रह गये हैं। इसके अलावा आर्थिक वैश्वीकरण, बड़े पैमाने पर होने वाली लोगों की आवाजाही, इंटरनेट और मोबाइल फ़ोन जैसी प्रौद्योगिकीय प्रगति ने दुनिया में फ़ासलों को बहुत कम कर दिया है। ऐसे लोगों की संख्या बढ़ती जा रही है जो अपने देश और सांस्कृतिक माहौल से दूर काम और जीवन की सार्थकता की तलाश में जाना चाहते हैं। युरोप की धरती ने राष्ट्रवाद को जन्म दिया था और वहीं अब युरोपीय संघ का उदय राष्ट्रवाद का महत्त्व कम कर रहा है। इस नयी परिस्थिति में कुछ विद्वान कहने लगे हैं कि जिन ताकतों ने कभी राष्ट्रवाद को मज़बूत किया था, वे ही उसके पतन का कारण बनने वाली हैं। राष्ट्रीय संरचनाओं के बजाय राष्ट्रों से परे जाने वाले आर्थिक और राजनीतिक गठजोड़ आने वाली सदियों पर हावी रहेंगे।


title: राष्ट्रवाद

text: इन दावों में सच्चाई है, लेकिन केवल आंशिक रूप से। एक राजनीतिक शक्ति के रूप में राष्ट्रवाद आज भी निर्णायक बना हुआ है। पूर्व में सांस्कृतिक पुनरुत्थानवादी आंदोलन, दुनिया भर में नस्ल और आप्रवासन बहस, और पश्चिम में बीपीओ (बिजनेस प्रोसेस आउटसोर्सिंग) विवाद इसके प्रमाण हैं। फिलिस्तीनियों द्वारा राष्ट्रीय आत्मनिर्णय का आंदोलन आज भी जारी है। पूर्वी तैमूर हाल ही में इंडोनेशिया से स्वतंत्र हुआ है और एक अलग राष्ट्र बन गया है।


title: राष्ट्रवाद

text: वैश्वीकरण की प्रक्रिया ने राष्ट्रवाद के बोलबाला को कुछ हद तक संदिग्ध बना दिया है, लेकिन इस बात से इनकार नहीं किया जा सकता है कि उदार और लोकतांत्रिक राज्य के साथ जुड़कर गरीबी और पिछड़ेपन से पीड़ित समाजों को आगे बढ़ाने में राष्ट्रवाद की ऐतिहासिक भूमिका को नकारा नहीं जा सकता। उत्तर-औपनिवेशिक समाजों ने अपने विकासात्मक लक्ष्यों को प्राप्त करने के लिए राष्ट्रवाद का सहारा लिया है। राष्ट्रवाद एक प्रमुख कारक रहा है, विशेष रूप से भारत जैसे बहुल समाजों को एक राजनीतिक समुदाय के रूप में विकसित करने में।1. ई.जे. हॉब्सबॉम (1089), नेशंस ऐंड नैशनलिज़म सिंस 1789, केम्ब्रिज युनिवर्सिटी प्रेस, केम्ब्रिज.


title: राष्ट्रवाद

text: 2. एस. सेठ (1995), मार्क्सिस्ट थियरी ऐंड नैशनलिस्ट पॉलिटिक्स, सेज, नयी दिल्ली.


title: राष्ट्रवाद

text: 3. ए. स्मिथ (1994), नैशनलिज़म : अ रीडर, खण्ड 1, ऑक्सफ़र्ड युनिवर्सिटी प्रेस, ऑक्सफ़र्ड.


title: राष्ट्रवाद

text: 4. सुनलिनी कुमार (2008), ‘नैशनलिज़म’, राजीव भार्गव और अशोक आचार्य (सम्पा.), पॉलिटिकल थियरी : ऐन इंट्रोडक्शन, पियर्सन लोंगमेन, नयी दिल्ली.


title: धर्मशास्त्र

text: धर्मशास्त्र संस्कृत ग्रन्थों का एक वर्ग है, जो कि शास्त्र का ही एक प्रकार है। इसमें सभी स्मृतियाँ सम्मिलित हैं। यह वह शास्त्र है जो हिन्दुओं के धर्म का ज्ञान सम्मिलित किये हुए हैं, धर्म शब्द में यहाँ पारंपरिक अर्थ में धर्म तथा साथ ही कानूनी कर्तव्य भी सम्मिलित हैं।


title: धर्मशास्त्र

text: धर्मशास्त्रों का बृहद् पाठ भारत की ब्राह्मण परंपरा का अंग है, तथा यह विद्वत्परंपरा की देन एवं एक विशद तंत्र है। इसके गहन न्यायशास्त्रीय विवेचन के कारण प्रारंभिक ब्रिटिश औपनिवेशिक प्रशासकों द्वारा यह हिंदुओं के लिए कानून के रूप में माना गया था तब से लेकर आज भी धर्मशास्त्र को हिन्दू विधिसंहिता के रूप में देखा जाता है। धर्मशास्त्र में उपस्थित रिलीजन व कानून के बीच जो अंतर किया जाता है, दरअसल वह कृत्रिम है और बार-बार उसपर प्रश्न उठाये गये हैं। जबकि कुछ लोग, धर्मशास्त्र में धार्मिक व धर्मनिरपेक्ष कानूनों के बीच अंतर रखा गया है ऐसा पक्ष लेते हैं। धर्मशास्त्र हिन्दू परंपरा में महत्त्वपूर्ण है, क्योंकि- एक, यह एक आदर्श गृहस्थ के लिए धार्मिक नियमों का स्रोत है, तथा दूसरे, यह धर्म, विधि, आचारशास्त्र आदि से संबंधित हिंदू ज्ञान का सुसंहत रूप है।


title: धर्मशास्त्र

text: "पांडुरंग वामन काणे, सामाजिक सुधार को समर्पित एक महान विद्वान्, ने इस पुरानी परंपरा को जारी रखा है। उनका धर्मशास्त्र का इतिहास, पाँच भागों में प्रकाशित है, प्राचीन भारत के सामाजिक विधियों तथा प्रथाओं का विश्वकोश है। इससे हमें प्राचीन भारत में सामाजिक प्रक्रिया को समझने में मदद मिलती है।"


title: धर्मसूत्र

text: धर्मसूत्रों में वर्णाश्रम-धर्म, व्यक्तिगत आचरण, राजा एवं प्रजा के कर्त्तव्य आदि का विधान है। ये गृह्यसूत्रों की शृंखला के रूप में ही उपलब्ध होते हैं। श्रौतसूत्रों के समान ही, माना जाता है कि प्रत्येक शाखा के धर्मसूत्र भी पृथक्-पृथक् थे। वर्तमान समय में सभी शाखाओं के धर्मसूत्र उपलब्ध नहीं होते। इस अनुपलब्धि का एक कारण यह है कि सम्पूर्ण प्राचीन वाङ्मय आज हमारे समक्ष विद्यमान नहीं है। उसका एक बड़ा भाग कालकवलित हो गया। इसका दूसरा कारण यह माना जाता है कि सभी शाखाओं के पृथक्-पृथक् धर्मसूत्रों का संभवत: प्रणयन ही नहीं किया गया, क्योंकि इन शाखाओं के द्वारा किसी अन्य शाखा के धर्मसूत्रों को ही अपना लिया गया था। पूर्वमीमांसा में कुमारिल भट्ट ने भी ऐसा ही संकेत दिया है।


title: धर्मसूत्र

text: आर्यों के रीति-रिवाज वेदादि प्राचीन शास्त्रों पर आधृत थे किन्तु सूत्रकाल तक आते-आते इन रीति-रिवाजों, सामाजिक संस्थानों तथा राजनीतिक परिस्थितियों में पर्याप्त परिवर्तन एवं प्रगति हो गयी थी अत: इन सबको नियमबद्ध करने की आवश्यकता अनुभव की गयी। सामाजिक विकास के साथ ही उठी समस्याएँ भी प्रतिदिन जटिल होती जा रही थीं। इनके समाधान का कार्यभार अनेक वैदिक शाखाओं ने संभाल लिया, जिसके परिणामस्वरूप गहन विचार-विमर्श पूर्वक सूत्रग्रन्थों का सम्पादन किया गया। इन सूत्रग्रन्थों ने इस दीर्घकालीन बौद्धिक सम्पदा को सूत्रों के माध्यम से सुरक्षित रखा, इसका प्रमाण इन सूत्रग्रन्थों में उद्धृत अनेक प्राचीन आचार्यों के मत-मतान्तरों के रूप में मिलता है। यह तो विकास का एक क्रम था जो तत्कालिक परिस्थिति के कारण निरन्तर हो रहा था। यह विकासक्रम यहीं पर नहीं रुका अपितु सूत्रग्रन्थों में भी समयानुकूल परिवर्तन एवं परिवर्धन किया गया जिसके फलस्वरूप ही परवर्ती स्मृतियों का जन्म हुआ। नयी-नयी समस्याएँ फिर भी उभरती रहीं। उनके समाधानार्थ स्मृतियों पर भी भाष्य एवं टीकाएँ लिखी गयीं जिनके माध्यम से प्राचीन वचनों की नवीन व्याख्याएँ की गयीं। इस प्रकार अपने से पूर्ववर्ती आधार को त्यागे बिना ही नूतन सिद्धान्तों तथा नियमों के समयानुकूल प्रतिपादन का मार्ग प्रशस्त कर लिया गया।


title: धर्मसूत्र

text: जैसा कि नाम से ही विदित है कि धर्मसूत्रों में व्यक्ति के धर्मसम्बन्धी क्रियाकलापों पर विचार किया गया है, किन्तु धर्मसूत्रों में प्रतिपादित धर्म किसी विशेष पूजा-पद्धति पर आश्रित न होकर समस्त आचरण व व्यवहार पर विचार करते हुए सम्पूर्ण मानवजीवन का ही नियन्त्रक है। 'धर्म' शब्द का प्रयोग वैदिक संहिताओं तथा उनके परवर्ती साहित्य में प्रचुर मात्रा में होता जा रहा है। यहाँ पर यह अवधेय है कि परवर्ती साहित्य में धर्म शब्द का वह अर्थ दृष्टिगोचर नहीं होता, जो कि वैदिक संहिताओं में उपलब्ध है। संहिताओं में धर्म शब्द विस्तृत अर्थ में प्रयुक्त है। अथर्ववेद में पृथिवी के ग्यारह धारक तत्त्वों की गणना ‘पृथिवीं स्धारयन्ति’ कहकर की गयी है। इसी प्रकार ॠग्वेद* में ‘तानि धर्माणि प्रथमान्यासन्’ कहकर यही भाव प्रकट किया गया है। इस प्रकार यह धर्म किसी देशविशेष तथा कालविशेष से सम्बन्धित न होकर ऐसे तत्वों को परिगणित करता है जो समस्त पृथिवी अथवा उसके निवासियों को धारण करते हैं। वे नियम शाश्वत हैं तथा सभी के लिए अपरिहार्य हैं। मैक्समूलर ने भी धर्म के इस स्वरूप की ओर इन शब्दों में इंगित किया है- प्राचीन भारतवासियों के लिए धर्म सबसे पहले अनेक विषयों के बीच एक रुचि का विषय नहीं था अपितु वह सबका आत्मसमर्पण कराने वाली विधि थी। इसके अन्तर्गत न केवल पूजा और प्रार्थना आती थी अपितु वह सब भी आता था जिसे हम दर्शन, नैतिकता, क़ानून और शासन कहते हैं। उनका सम्पूर्ण जीवन उनके लिए धर्म था तथा दूसरी चीजें मानों इस जीवन की भौतिक आवश्यकताओं के लिए निमित्त मात्र थीं। संहिताओं के परवर्ती साहित्य में धर्म केवल वर्णाश्रम के आचार-विचार तथा क्रियाकलापों तक ही सीमित रह गया। उपनिषित-काल में धर्म का यही स्वरूप उपलब्ध होता है। छान्दोग्य उपनिषद* में धर्म के तीन स्कन्ध गिनाए गये हैं। इनमें यज्ञ, अध्ययन तथा दान प्रथम, तप द्वितीय तथा आचार्यकुल में वास तृतीय स्कन्ध है। स्पष्ट ही इनके अन्तर्गत वर्गों में रूढ़ होकर परवर्ती काल में पूजापद्धति को भी धर्म ने अपने में समाविष्ट कर लिया।


title: धर्मसूत्र

text: इतना होने पर भी सभी ने धर्म का मूल वेद को माना जाता है। मनु ने तो इस विषय में 'धर्म जिज्ञासमानानां प्रमाणं परमं श्रुति:' तथा 'वेदोऽखिलो धर्ममूलम्' आदि घोषणा करके वेदों को ही धर्म का मूल कहा है।* गौतम धर्मसूत्र में तो प्रारम्भ में ही 'वेदों धर्ममूलम'।* ‘तद्विदां च स्मृतिशीले’* सूत्रों द्वारा यही बात कही गयी है। ये दोनों सूत्र मनुस्मृति के 'वेदोंऽखिलो धर्ममूलम स्मृतिशीले च तद्विदाम्' श्लोकांश के ही रूपान्तर मात्र हैं। इसी प्रकार वासिष्ठ धर्मसूत्र* में भी 'श्रुतिस्मृतिविहितो धर्म:' कहकर धर्म के विषय में श्रुति तथा स्मृति को प्रमाण माना है। बौधायन धर्मसूत्र में श्रुति तथा स्मृति के अतिरिक्त शिष्टाचरण को भी धर्म का लक्षण कहकर मनुस्मृति में प्रतिपादित श्रुति, स्मृति तथा शिष्टाचरण को ही सूत्र रूप में निबद्ध किया है। इस प्रकार धर्म के लक्षण में श्रुति के साथ स्मृति तथा शिष्टाचरण को भी सम्मिलित कर लिया गया। दर्शनशास्त्र में धर्म का लक्ष्य लोक-परलोक की सिद्धि* कहकर अत्यन्त व्यापक कर दिया गया तथा एक प्रकार से समस्त मानव-जीवन को ही इसके द्वारा नियन्त्रित कर दिया गया। वैशेषिक दर्शन के उक्त लक्षण का यही अर्थ है कि समस्त जीवन का, जीवन के प्रत्येक श्वास एवं क्षण का उपयोग ही इस रीति से किया जाए कि जिससे अभ्युदय तथा नि:श्रेयस की सिद्धि हो सके। इसमें ही अपना तथा दूसरों का कल्याण निहित है। धर्म मानव की शक्तियों एवं लक्ष्य को संकुचित नहीं करता अपितु वह तो मनुष्य में अपरिमित शक्ति देखता है जिसके आधार पर मनुष्य अपने लक्ष्य को प्राप्त कर सकता है। अभ्युदय तथा नि:श्रेयस की सिद्धि नामक लक्ष्य इतना महान है कि इससे बाहर कुछ भी नहीं है। इसे प्राप्त करने की नि:सीम सम्भावनाएँ मनुष्य में निहित हैं। इस प्रकार जीवन के प्रत्येक पक्ष पर धर्म विचार करता है तथा अपनी व्यवस्था देता है।


title: धर्मसूत्र

text: इस व्यवस्था के प्रतिपादक ही धर्मसूत्र तथा स्मृतियाँ हैं। धर्मसूत्रकारों ने अपने-अपने ग्रन्थों द्वारा मानवजीवन को इस प्रकार नियंत्रित करने का यत्न किया कि जिससे वह उक्त दोनों लक्ष्यों को प्राप्त कर सके। धर्मसूत्रकारों ने मानव जीवन से सम्बन्धित प्रत्येक समस्या पर विचार करके अपनी व्यवस्था दी है जिससे कि मानव जीवन व्यवस्थित रूप से चल सके। इसीलिए उन्होंने वर्णधर्म, आश्रम-धर्म, राजधर्म, प्रजाधर्म, खानपान, पाप, प्रायश्चित्त, जाति-प्रथा, दायाद, विवाह आदि प्रत्येक प्रमुख विषयों पर उत्तम रीति से विवेचन किया।


title: धर्मसूत्र

text: धर्मसूत्रों का व्यक्ति के सामाजिक जीवन की दृष्टि से अत्यन्त महत्व है। मनुष्य एक सामाजिक प्राणी है। समाज में रहकर ही उसे अपने आचार-व्यवहार, नैतिकता आदि का पालन करना होता है। समाज की दृष्टि से अपने आप को नियन्त्रित करना होता है। उच्छृं-खलता-नियम-रहितता या अनैतिकता के रहते समाज चल नहीं सकता। धर्मसूत्रों में व्यक्ति के सामाजिक जीवन के सम्पादनार्थ नियम बनाए गये हैं। उन नियमों के द्वारा ही समाज में व्यक्ति के कर्त्तव्य तथा अधिकारों का नियन्त्रण होता है। धर्मसूत्रों में समाज के विभिन्न वर्गों के पारस्परिक आचार-व्यवहार आदि का भी क्रमिक वर्णन रहता है तथा विभिन्न स्थितियों से गुजरते हुए व्यक्ति के कर्तव्य एवं अधिकारों का भी उल्लेख रहता है। कभी-कभी धर्मसूत्र गृह्यसूत्रों के प्रतिपाद्य विषयों पर भी विचार करते प्रतीत होते हैं किन्तु ऐसा कम स्थानों पर ही है। गृह्यसूत्रों में पाकयज्ञ, विवाह, संस्कार, श्राद्ध, मधुपर्क आदि का वर्णन रहता है। इस प्रकार गृह्यसूत्रों में व्यक्ति के गृहस्थ जीवन के संचालनार्थ ऐसे रीति-रिवाज तथा नियमों का वर्णन है जो व्यक्ति के धार्मिक जीवन को संयमित तथा अनुशासित करते हैं किन्तु व्यक्ति का जीवन केवल धर्म तक ही तो सीमित नहीं है। उसे सामाजिक जीवन भी जीना होता है जहाँ उसकी कुछ सामाजिक समस्याएँ होती हैं, उसके सामाजिक एवं नैतिक दायित्व भी होते हैं जिनके पूर्ण न करने पर या उनको तोड़ने पर दण्ड का विधान भी किया जाता है। धर्मसूत्रों का महत्व इसी दृष्टि से है कि इन सामाजिक एवं नैतिक दायित्वों तथा इनके पूर्ण न करने पर विविध प्रकार के दण्डों का विधान धर्मसूत्रकार ही करते हैं। इस प्रकार धर्मसूत्रों का क्षेत्र समाज में व्याप्त विविध वर्गों तथा आश्रमों के जीवन और उनकी समस्याओं तक विस्तृत है, जबकि गृह्यसूत्रों का क्षेत्र अपनी शाखाओं के अन्तर्गत प्रचलित नियमों तथा रीति-रिवाजों तक ही सीमित है।


title: धर्मसूत्र

text: धर्मसूत्रों का महत्व उनके विषय-प्रतिपादन के कारण है। सामाजिक व्यवस्था का आधार वर्णाश्रम-पद्धति है। धर्मसूत्रों में वर्णाश्रम-व्यवस्था के आधार पर ही विविध विषयों का प्रतिपादन किया गया है। इनमें वर्णों के कर्तव्यों तथा अधिकारों पर पर्याप्त प्रकाश डाला गया है। धर्मसूत्रकार आपत्काल में भी मन से ही आचार-पालन पर बल देते हैं। अयोग्य तथा दूषित व्यक्ति से परिग्रह का सर्वथा निषेध किया गया है। वर्णों एवं आश्रमों के कर्तव्य-निर्धारण की दृष्टि से भी धर्मसूत्र पर्याप्त महत्व रखते हैं। धर्मसूत्रों के काल तक आश्रमों का महत्व पर्याप्त बढ़ गया था अत: धर्मसूत्रों में एताद्विषयक पर्याप्त निर्देश दिये गये हैं। सभी आश्रमों का आधार गृहस्थाश्रम है तथा उसका आधार है विवाह। धर्मसूत्रों में विवाह पर पर्याप्त प्रकाश डाला गया है। यहाँ पर यह विशेष है कि अष्टविध विवाहों में सभी धर्मसूत्रकारों ने न तो एक क्रम को अपनाया तथा न ही उनकी श्रेष्ठता के तारतम्य को सभी ने स्वीकार किया। प्रतोलोम विवाह की सर्वत्र निन्दा की गयी है। विवाहोपरान्त पति-पत्नी के धार्मिक कृत्य एक साथ करने का विधान है। धन-सम्पत्ति पर दोनों का समान रूप से अधिकार माना गया है। गृहस्थ के लिए पंच महायज्ञ तथा सभी संस्कारों की अनिवार्यता यहाँ पर प्रतिपादित की गयी है। धर्मसूत्रकार इस बात से भी भलीभाँति परिचित थे कि मर्यादा-उल्लंघन से समाज में वर्णसंकरता उत्पन्न होती है। धर्मसूत्रकारों ने वर्णसंकर जातियों को भी मान्यता प्रदान करके उनकी सामाजिक स्थिति का निर्धारण कर दिया तथा वर्णव्यवस्था का पालन कराकर वर्णसंकरता को रोकने का दायित्व राजा को सौंप दिया गया। गौतम धर्मसूत्र* में जात्युत्कर्ष तथा जात्यपकर्ष का सिद्धान्त भी प्रतिपादित किया गया है। इस प्रकार वर्णाश्रम के विविध कर्तव्यों का प्रतिपादन करके इसके साथ पातक, महापातक, प्रायश्चित्त, भक्ष्याभक्ष्य, श्राद्ध, विवाह और उनके निर्णय, साक्षी, न्यायकर्ता, अपराध, दण्ड, ॠण, ब्याज, जन्म-मृत्युविषयक अशौच, स्त्री-धर्म आदि ऐसे सभी विषयों पर धर्मसूत्रों में विचार किया गया है, जिनका जीवन में उपयोग है।


title: धर्मसूत्र

text: धर्मसूत्रकारों ने व्यक्ति के आचार एवं व्यवहार पर बहुत बल दिया है। आचार ही मानव का आधार है; वही धर्म का तत्व है, इस बात को धर्मशास्त्रकार भली-भाँति जानते थे। मनुस्मृति में तो आचार पर यहाँ तक बल दिया गया है कि उसे ही 'परम धर्म' कह दिया गया तथा कहा गया है कि आचारभ्रष्ट व्यक्ति को वेद भी पवित्र नहीं कर सकता। इसी प्रकार का विचार वसिष्ठ धर्मसूत्र* में व्यक्त किया गया है। हमें धर्म को अपने व्यवहार में उतारना चाहिए, न कि केवल शब्दमात्र में। यद्यपि सदाचार का पालन अत्यन्त अपरिहार्य है। तभी समाज स्थिर रह सकता है, किन्तु इसके साथ ही यह तथ्य भी स्मरणीय है कि सदाचार का पालन अत्यन्त ही कठिन कार्य है। सतत प्रयत्न करते रहने पर भी आचरण-भ्रष्टता सम्भव है तथा कुछ व्यक्ति जानबूझकर भी समाज-विरोधी तथा शास्त्र-विरोधी आचरण कर देते हैं। आचारहीनता किसी भी कारण से हो, ऐसा व्यक्ति पतित कहलाता है। धर्मसूत्रकार इस बात को अच्छी प्रकार जानते थे। वे यह भी जानते थे कि ऐसे व्यक्ति को दुराचरण अथवा उसके अपराध का दण्ड तो मिलना ही चाहिए, किन्तु यदि वह मन से अपने पापकर्म पर पाश्चाताप करता है तो पुन: उसे श्रेष्ठ बनने का अवसर प्रदान करना चाहिए न कि सदैव के लिए ही उसके जीवन को अन्धकारमय बना देना चाहिए। इसी उद्देश्य से धर्मसूत्रकारों ने दुष्टाचारी के लिए अनेक प्रकार के दण्डों एवं प्रायाश्चितों का विधान किया जाता है जिससे वह व्यक्ति शुद्ध हो सके। धर्मसूत्रों की दृष्टि में अपराधी व्यक्ति घृणा का पात्र नहीं हैं, बल्कि वह स्नेह एवं सहानुभूति का पात्र है।


title: धर्मसूत्र

text: धर्मसूत्रकारों की मान्यता के मूल में कर्म सिद्धान्त हैं, जिसके अनुसार किया हुआ कोई भी शुभाशुभ कर्म नष्ट नहीं होता, अपितु अच्छे-बुरे किसी न किसी फल को अवश्य ही उत्पन्न करता है। उन कर्मों का फल चाहे इसी जन्म में मिल जाए, चाहे अगले जन्म में, किन्तु वह मिलेगा अवश्य। इसलिए वर्तमान तथा भावी दोनों ही जन्म शुद्ध हो सकें, यही धर्मसूत्रकारों का यत्न है। आचारशास्त्र के मूल में कर्मसिद्धान्त ही है। यही पाप को दूर करने की प्रेरणा देता है। वर्णाश्रम धर्म के साथ ही धर्मसूत्रों में राजधर्म का भी गहन विवेचन किया गया है। राजा में दैवीय अंश की कल्पना की गयी है। धर्मसूत्रों में राजा के कर्तव्य, अधिकार एवं समाजविरोधी तत्वों के लिए दण्ड-व्यवस्था पर भी विचार किया गया है। धर्म तथा अर्थ के विरोध की स्थिति में राजा को धर्म का ही पक्ष लेना चाहिए। राजा के लिए युद्धादि के नियमों का उल्लेख भी इन ग्रन्थों में किया गया है यथा ब्राह्मण, पीठ दिखाने वाला, भूमि पर बैठने वाला ये अवध्य कहे गये हैं। इस प्रकार धर्मसूत्र राजशास्त्र के प्रमुख विषयों तथा उपादानों की सामान्य विवेचना प्रस्तुत करते हैं। इस प्रकार अपने समय में वर्णाश्रम के कर्तव्यों का निर्धारण करके धर्मसूत्रकारों ने समाज को उचित दिशा देने में महत्वपूर्ण भूमिका का निर्वाह किया है। साथ ही अपराधों के लिए विविध प्रकार के प्रायश्चित तथा दण्ड-विधान करके समाज को अपराधमुक्त करने का भी यत्न किया। सामाजिक रीति-रिवाजों एवं आचार-व्यवहार को मान्यता प्रदान करना धर्मसूत्रकारों का ही कार्य था। प्रतीत होता है कि उस काल में धर्मसूत्रकार समाज को सामाजिक एवं नैतिक दृष्टि से नियन्त्रित एवं संयमित करने में लगे हुए थे। एक सभ्य एवं स्वस्थ समाज के लिए यह अनिवार्य था।


title: धर्मसूत्र

text: आज समाज में पूर्वापेक्षया अनेक परिवर्तन हो चुके हैं। यथा-आज राजनीतिक प्रणाली एवं न्याय-व्यवस्था बदल चुकी है। शिक्षा का स्वरूप तथा संस्थाएँ भी वे नहीं हैं, जो प्राचीनयुग में थीं। वर्णव्यवस्था का स्थान जन्मगत जाति-प्रथा ने ले लिया है। सामाजिक तथा नैतिक मूल्य भी पूर्वापेक्षया परिवर्तित हुए हैं। दायाद तथा सम्पत्ति-विभाजन आदि के लिए भी आज राजनीतिक क़ानून ही सर्वमान्य हैं, इत्यादि। ऐसे समय में इन धर्मसूत्रों की परिमित प्रासंगिकता ही मानी जा सकती है। गौतम तथा बौधायन आदि धर्मसूत्रों से हमें पर्याप्त मात्रा में भौगोलिक संकेत भी प्राप्त होते हैं, यथा बौधायन धर्मसूत्र* में शिष्टों के देश की सीमा बतलायी गयी है। यही आर्यावर्त है तथा इस प्रदेश का आचरण अन्यों के लिए प्रमाण है। मनुस्मृति में भी इसका उल्लेख किया गया है।* में अन्य आचार्यों का मत भी दिया गया है कि गंगा तथा यमुना के बीच का प्रदेश भी आर्यावर्त है। इस प्रकार भौगोलिक जानकारी देने के रूप में भी ये सूत्रग्रन्थ महत्वपूर्ण स्थान रखते हैं। इन धर्मग्रन्थों में अनेक प्राचीन आचार्यों के मतों का नाम लेकर या बिना नाम लिए ही उल्लेख किया गया जिससे हमें उनके मत जानने में भी सहायता मिलती है। धर्मसूत्रों* से हमें जातियों की उत्पत्ति का इतिहास जानने में भी पर्याप्त सहायता मिलती है।


title: धर्मसूत्र

text: (1) अधिकतर धर्मसूत्र या तो किसी सूत्रचरण से सम्बद्ध कल्प के भाग है या गृह्यसूत्रों से सम्बन्ध रखते हैं, जबकि धर्मशास्त्र किसी भी सूत्रचरण से सम्बन्धित नहीं हैं।


title: धर्मसूत्र

text: (2) धर्मशास्त्र पद्यमय हैं, जबकि धर्मसूत्र गद्य या गद्य-पद्य में होते हैं।


title: धर्मसूत्र

text: (3) धर्मसूत्रों में अपनी शाखा के वेद अथवा चरण के प्रति आदर विशेष रहता है, जबकि धर्मशास्त्रों में ऐसा नहीं है।


title: धर्मसूत्र

text: (4) धर्मसूत्रों में विषय-विवेचन का कोई निश्चित क्रम नहीं रहता, जबकि धर्मशास्त्रों में सभी विषयों का आचार, व्यवहार तथा प्रायश्चित्त इन तीन भागों में विभाजन करके क्रमबद्ध तथा व्यवस्थित विवेचन उपलब्ध होता है।


title: धर्मसूत्र

text: मैक्समूलर के अनुसार धर्मशास्त्र धर्मसूत्रों के रूपान्तर मात्र हैं। उनका स्वतन्त्र अस्तित्व नहीं है। तदनुसार मनुस्मृति मैत्रायणी शाखा के किसी प्राचीन मानव धर्मसूत्र का नवीन संस्करण मात्र है।


title: धर्मसूत्र

text: गृह्यसूत्र तथा धर्मसूत्र दोनों ही स्मार्त्त हैं। कभी-कभी धर्मसूत्र अपने कल्प के गृह्यसूत्रों का अनुसरण भी करते हैं तथा गृह्यसूत्रों के ही विषय का प्रतिपादन करते हैं। तथापि उनकी सत्ता एवं प्रामाणिकता स्वतंत्र है। इस समय चार ही धर्मसूत्र ऐसे उपलब्ध हैं जो अपने गृह्यसूत्रों का अनुसरण करते हैं। ये हैं – बौधायन, आपस्तम्ब, हिरण्यकेशी तथा वैखानस गृह्यसूत्र। अन्य गृह्यसूत्रों का अनुसरण करने वाले धर्मसूत्र इस समय उपलब्ध नहीं हैं। यह भी माना जाता है कि अपने-अपने कल्प के गृह्यसूत्र तथा धर्मसूत्र का कर्त्ता एक ही व्यक्ति होता था। डॉ॰ रामगोपाल ने इस विषय में यह विचार प्रकट किया है- 'यह तो सिद्ध है कि एक ही कल्प के गृह्यसूत्र तथा धर्मसूत्र का कर्त्ता कए ही व्यक्ति था, किन्तु इस विषय में मतभेद पाया जाता है कि एक ही शाखा के सभी गृह्यसूत्रों के अनुरूप धर्मसूत्रों की भी रचना की गयी थी या केवल कुछ शाखाओं के कल्पों में ही यह विशेषता रखी गयी थी।' कुन्दल लाला शर्मा भी धर्म, श्रौत तथा गृह्यसूत्र इन तीनों का कर्त्ता एक ही व्यक्ति को मानते हुए लिखते हैं- 'यह सिद्धान्त स्थिर समझना चाहिए कि एक कल्प के श्रौत, गृह्य तथा धर्मसूत्रों के कर्त्ता एक ही व्यक्ति थे।' यदि इनके कर्त्ता एक ही व्यक्ति थे तो ये ग्रन्थ समकालिक रहे होंगे। एक ही कर्त्ता ने कौन-सा सूत्रग्रन्थ पहले रचा तथा कौन-सा बाद में, इससे इनके पौर्वापर्य पर विशेष अन्तर नहीं पड़ता। डॉ॰ उमेश चन्द्र पाण्डेय ने धर्मसूत्रों के टीकाकारों के आधार पर ऐसा संकेत भी दिया है कि धर्मसूत्र, श्रौत तथा गृह्यसूत्रों से पूर्व विद्यमान थे, किन्तु डॉ॰ पाण्डेय ने इस तथ्य को अस्वीकार करते हुए प्रतिपादन किया है कि धर्मसूत्र श्रौतसूत्र तथा गृह्यसूत्रों के बाद की रचनाएँ हैं।*


title: धर्मसूत्र

text: गौतम, बौधायन तथा आपस्तम्ब धर्मसूत्रों को अन्य धर्मसूत्रों की अपेक्षा प्राचीन माना जता है तथा इनका काल 300 ई॰पू॰ तथा 600 ई॰पू॰ के मध्य रखा जाता है। मानव-जीवन को नियंत्रित करने के लिए मनुस्मृति आदि धर्मशास्त्र तथा गौतमादि के द्वारा प्रणीत धर्मसूत्रों के रूप में दो प्रकार के ग्रन्थ उपलब्ध होते हैं। प्रश्न है कि धर्मशास्त्र पूर्ववर्ती है या धर्मसूत्र पूर्ववर्ती हैं? विद्वानों ने दोनों ही पक्षों में अपनी व्यवस्था दी है। अन्त: साक्ष्य के आधार पर धर्मशास्त्रों को धर्मसूत्रों से पूर्ववर्ती माना जा सकता है, क्योंकि धर्मसूत्रों में धर्मशास्त्र तथा इनके कर्ताओं का उल्लेख अनेकत्र हुआ है। इसके लिए निम्न उदाहरण द्रष्टव्य हैं जहाँ पर कि* धर्मशास्त्र का उल्लेख हुआ है-'तस्य च व्यवहारो वेदे धर्मशास्त्राख्यांगानि उपवेदा: पुराणम्।' इतना ही नहीं, अपितु गौतम धर्मसूत्र में मनु का साक्षात् नाम भी लिया गया है।* धर्मसूत्रों में अनेक स्थानों पर 'एके'* तथा 'आचार्य'* आदि शब्दों द्वारा अन्यों के मत का भी उल्लेख किया गया है। इस आधार पर कुछ विद्वानों ने निष्कर्ष निकाला है कि ये संकेत धर्मशास्त्रों की ओर ही हैं। किन्तु उक्त कथन अनुमान पर ही आधृत है। 'एके' तथा 'आचार्य:' आदि शब्दों के द्वारा अन्य धर्मसूत्रकारों का स्मरण भी किया जा सकता है केवल धर्मशास्त्रकारों का ही नहीं। अत: इस हेतु को धर्मशास्त्रों की पूर्वकालिकता के रूप में उपस्थित नहीं किया जा सकता। पुनरपि गौतम धर्मसूत्र में मनु धर्मशास्त्रों का उल्लेख होने से इनको गौतम धर्मसूत्र से पूर्ववर्ती मानना ही समीचीन है।


title: धर्मसूत्र

text: कुन्दनलाल शर्मा ने अपना आशय इन शब्दों में व्यक्त किया है- सूत्र-रचना से पूर्व भी पद्यात्मक रचना थी किन्तु वह नष्ट हो गयी। ब्यूहलर के अनुसार इस प्रकार के श्लोक स्मृतिसहायभूत लोकप्रचलित पद्यों के अंश थे। मैक्समूलर ने धर्मशास्त्रों की अपेक्षा धर्मसूत्रों को पूर्ववर्ती माना है। स्टेन्त्सलर का अनुवाद करते हुए मैक्समूलर ने बलपूर्वक यह मत व्यक्त किया है कि सभी पदयात्मक धर्मशास्त्रों की रचना बिना किसी अपवाद के प्राचीन सूत्र-रचनाओं के आधार पर की गयी थी। डॉ॰ भाण्डारकर का भी यही विचार है कि धर्मसूत्रों की रचना के पश्चात ही अनुष्टुप छन्द वाले धर्मशास्त्रों की रचना की गयी। म॰म॰पी॰वी॰ काणे इससे सहमत नहीं हैं। उनके अनुसार धर्मसूत्र पूर्ववर्ती हैं तथा धर्मशास्त्र परवर्ती- 'इसी प्रकार कुछ बहुत पुराने सूत्रों यथा बौधायन धर्मसूत्र में भी एक श्लोक उद्धृत हैं', इससे यह स्पष्ट हो जाता है कि श्लोकबद्ध धर्मग्रन्थ धर्मसूत्रों से भी पूर्व विद्यमान थे। मनुस्मृति आदि धर्मशास्त्रों के काल पर विचार करते हुए हमें यह भी ध्यान में रखना होगा कि यास्काचार्य ने निरुक्त में मनु का नाम लिया है। अत: मानना होगा कि यास्क से पूर्व धर्मशास्त्र विद्यमान थे। यास्क का काल 800 ई॰ पू॰ माना जाता है। मनुस्मृत्यादि धर्मशास्त्र इससे पूर्ववर्ती हैं तथा धर्मसूत्र यास्क के समकालीन या इससे भी उत्तरवर्ती सिद्ध होते हैं। इतना तो निश्चित है कि धर्मसूत्रों में प्राचीनतम गौतम, बौधायन और आपस्तम्ब के धर्मसूत्र ईसा पूर्व 600 और 300 के बीच के समय के हैं।*


title: ब्यूनस आयर्स

text: ब्यूनस आयर्स अर्जेन्टीना की राजधानी और सबसे बड़ा नगर है। यह देश के उत्तरपूर्वी कोने पर चाँदी नदी (रियो ला प्लाटा)) के मुहाने पर बसा है। इसका नाम यहाँ आने वाले स्पेन के दल के शुभंकर संत के नाम पर पड़ा। इसको संक्षेप में Bs.As या BA लिखा जाता है।


title: पेड्रो १ ब्राज़ील

text: पेड्रो १ ने पुर्तगाल सरकार को मात देकर ब्राज़ील को स्वतंत्र कराया था। ये स्वतंत्र ब्राज़ील के प्रथम राजा थे।


title: हांग कांग का हस्तांतरण

text: १ जुलाई १९९७ को ब्रिटेन ने हांग कांग का हस्तांतरण चीन को कर दिया था।


title: ईरानी पञ्चांग

text: ईरानी पंचांग लगभग दो सहस्त्राब्दियों से ईरान, अफगानिस्तान और आस-पास के ईलाकों में उपयोग में लाया जाता है।


title: मोरतेज़ा मोतहरी

text: मोरतेज़ा मोतहरी ईरान के प्रसिद्ध शिक्षक और राजनीतिज्ञ थे।


title: नेस्ले

text: नेस्ले या Nestlé S.A. एक बहुराष्ट्रीय कम्पनी है, जो डिब्बाबंद खाद्य उत्पादों का उत्पादन करती है। कम्पनी का मुख्यालय स्विटज़रलैंड के वेवे शहर मे स्थित है। कम्पनी का सालाना कारोबार लगभग ८७ अरब स्विस फ्रेंक का है। कम्पनी SWX स्विस एक्सचेंज में सूचीबद्ध है। सन १९०५ मे कम्पनी की स्थापना, एंग्लो-स्विस मिल्क कम्पनी जो एक दुग्ध-उत्पाद कम्पनी थी और फरीन लैक्टी हेनरी नेस्ले कम्पनी जो शिशु आहार बनाती थी, के विलय का परिणाम थी। दोने विश्वयुद्धों ने इसके व्यापार को प्रभावित किया जहां पहले विश्व युद्ध के दौरान इसके द्वारा प्रसंस्कृत शुष्क दूध की बिक्री बढ़ गयी वहीं दूसरे विश्व युद्ध के दौरान इसका लाभ ७०% तक गिर गया। इसकी तत्क्षण कॉफी नेस्कॅफे की बिक्री को अमेरिकी सेना के प्रयोग ने काफी बढा़ दिया। युद्धों के बाद नेस्ले ने अपना आधार बढा़या और कई प्रसिद्ध ब्रांडों का अधिग्रहण किया, अब इसके ब्रांडों मे मैगी और नेस्कॅफे जैसे विश्वप्रसिद्ध ब्रांड हैं। यह विश्व की सबसे बड़ी खाद्य प्रसंस्करण कम्पनी है, इसके बाद क्राफ्ट फूड दूसरे स्थान पर है।


title: पेरू स्वतंत्रता संग्राम

text: पेरू स्वतंत्रता संग्राम पेरू की स्वतंत्रता के लिए १८११ में आरम्भ हुये सैनिक संघर्षों की एक शृंखला है।


title: लिबरटाडोर्स

text: लिबरटाडोर्स उन नेताओं को कहा जाता है, जिन्होंने स्पेन के विरूद्ध लातिन अमेरिका की स्वतंत्रता की लड़ाई में प्रमुख भूमिका निभाई थी।


title: तत्क्षण कॉफी

text: तत्क्षण कॉफी (इंस्टेंट कॉफी) एक पेय पदार्थ है जो कॉफी की फलियों से प्राप्त होता है। विभिन्न निर्माण प्रक्रियाओं के द्वारा कॉफी से पानी सुखा कर इसे दानेदार पाउडर का रूप दिया जाता है। पीते समय गर्म पानी मे यह दाने मिलाये जाते हैं। यह दाने पानी में घुल जाते है और तत्क्षण ही कॉफी बन जाती है, इसीलिए इसे यह नाम दिया गया है।


title: रोमान्स भाषाएँ

text: रोमांस भाषाएँ हिन्द-यूरोपीय भाषा-परिवार की एक शाखा है, जिनकी उत्पत्ति लातिनी भाषा से हुई है। इनमें स्पेनिश भाषा, पुर्तगाली भाषा, फ्रेंच भाषा, रोमानी भाषा, इटालियन भाषा, कैटलन भाषा और गैलिशियन भाषा शामिल हैं।


title: वेवे

text: वेवे स्विटज़रलैंड का एक शहर है। यहां पर विश्व की सबसे बड़ी खाद्य कम्पनी नेस्ले का मुख्यालय स्थित है।


title: गैलिशियन भाषा

text: गैलिशियन भाषा गलिशिया नामक जाति के द्वारा मुख्यतः पश्चिमोत्तर स्पेन और उत्तर पुर्तगाल में बोली जाती है।


title: हेनरी नेस्ले

text: हेनरी नेस्ले, विश्व की सबसे बड़ी खाद्य कम्पनी नेस्ले के संस्थापक हैं।


title: गलिशिया (स्पेन)

text: गलिशिया यूरोप के पश्चिमोत्तर स्पेन के आस-पास के क्षेत्रों में पाई जाने वाली जाति है जो यूरोप के प्राथमिक शासकों में से एक माने जाते हैं।


title: जोसे डे सन मार्टिन

text: जोसे डे सन मार्टिन (२५ फ़रवरी १७७८ – १७ अगस्त १८५०) अर्जेन्टाइन जेनेरल और स्पेन के विरूद्ध दक्षिणी अमेरिका के स्वतंत्रता संग्राम के प्रमुख नेता थे।


title: नौर्मल स्कूल

text: नॉर्मल स्कूल एक ऐसा संस्थान है, जो हाई स्कूल के स्नातकों को अध्यापन और पाठ्यक्रम के मानदंडों में शिक्षित करके शिक्षक बनने के लिए बनाया जाता है। अधिकांश ऐसे स्कूल, जहां वे अभी भी मौजूद हैं, अब "शिक्षक-प्रशिक्षण महाविद्यालय" या "शिक्षक महाविद्यालय" घोषित किए जाते हैं और एक व्यापक विश्वविद्यालय के हिस्से के रूप में आयोजित किए जा सकते हैं। संयुक्त राज्य अमेरिका, कनाडा और अर्जेंटीना के स्कूलों ने प्राथमिक नॉर्मल स्कूलों के लिए शिक्षकों को प्रशिक्षित किया, महाद्वीपीय यूरोप में, समान कॉलेजों ने प्राथमिक, माध्यमिक और तृतीयक स्कूलों के लिए शिक्षकों को शिक्षित किया


title: जोसे बर्नार्डो दे ताग्ले

text: जोसे बर्नार्डो दे ताग्ले एक पुरूई सैनिक थे। १८२३-१८२४ तक ये पेरू के राष्ट्रपति भी थे।


title: मैनुएल ए ऑड्रिया

text: मैनुएल ए ऑड्रिया १९४८-१९५६ तक पेरू के राष्ट्रपति थे।


title: फ़िलिपीनो भाषा

text: फ़िलिपीनो फ़िलीपीन्स की राष्ट्रभाषा और राजभाषा है।


title: राष्ट्रभाषा

text: बांग्लादेश के लोगों ने केवल बंगाली भाषा को ही अपने देश की एक मात्र राष्ट्र भाषा के रूप में अपनाया है।


title: राष्ट्रभाषा

text: भारतीय संविधान में भारत की कोई राष्ट्र भाषा नहीं है। सरकार ने 22 भाषाओं को आधिकारिक भाषा के रूप में जगह दी है। जिसमें केन्द्र सरकार या राज्य सरकार अपने जगह के अनुसार किसी भी भाषा को आधिकारिक भाषा के रूप में चुन सकती है। केन्द्र सरकार ने अपने कार्यों के लिए हिन्दी और रोमन


title: राष्ट्रभाषा

text: वर्तमान में सभी 22 भाषाओं को आधिकारिक भाषा का दर्जा प्राप्त है। 2010 में गुजरात उच्च न्यायालय ने भी सभी भाषाओं को समान अधिकार के साथ रखने की बात की थी, हालांकि न्यायालयों और कई स्थानों में केवल अंग्रेजी भाषा को ही जगह दिया गया है।


title: डायनथस कैरीओफ़िलस

text: कार्नेशन (डायनथस कैरीओफ़िलस / "Dianthus caryophyllus") एक महत्वपूर्ण एवं अत्यंत आकर्षक व्यावसायिक पुष्प है। यह कैरियोफाइलेसी कुल का सदस्य है। इसका वानस्पतिक नाम डायन्थस कैरियोफिलस है। कार्नेशन का उत्पत्ति स्थल दक्षिण फ्रांस माना जाता है। इसको 'डिविन् फ्लॉवर' के नाम से जाना जाता है। इसके पुष्प की सुगन्ध, विभिन्न रंग, कम वजन एवं अधिक दिनों तक तरोताजा बने रहने के कारण मुख्य दस कर्तित पुष्पों में इसका स्थान है। इसका कट फ्लॉवर गुलदस्ता बनाने, घर की सजावट, गाड़ियों की सजावट इत्यादि में किया जाता है। इसकी व्यावसायिक खेती यूरोप, उत्तर अमेरिका, दक्षिण अफ्रीका, कोलम्बिया, केन्या, टर्की, मोरक्को, नीदरलैंड, इजराइल, पोलैण्ड, स्पेन, भारत इत्यादि देशों में की जाती है। इसके पुष्प विभिन्न रंगों के जैसे गुलाबी, लाल, पीला, सफेद एवं विभिन्न प्रकार के मिश्रित रंगों में पाये जाते हैं।


title: शासकीय यूआं

text: शासकीय यूआं चीन देश के सरकार की एक शाखा है।


title: राष्ट्रीय शिक्षा संघ (संयुक्त राज्य अमेरिका)

text: राष्ट्रीय शिक्षा संघ संयुक्त राज्य अमेरिका की सबसे बड़ी मजदूर संघ है, जिसके सदस्य महाविद्यालय और विश्वविद्यालय के शिक्षक और कर्मचारी हैं।


title: एलिनोर रूज़वेल्ट

text: एलिनोर रूज़वेल्ट (Eleanor Roosevelt ; 11 अक्टूबर 1884 - 7 नवम्बर 1962) अमेरिका के राश्ट्रपति राष्ट्रपति फ्रांकलिन डि. रुजवेल्ट की पत्नी थीं। वे १९३३ से १९४५) तक संयुक्त राज्य अमेरिका की प्रथम महिला (फस्ट लेडी) रहीं।


title: एलिनोर रूज़वेल्ट

text: श्रीमती एलीनोर रूज़वेल्ट एक सफल प्रशासक, संगठनकर्ता, महत्त्वपूर्ण निर्णय लेनेवाली तथा संकट की घड़ी में भी स्थिर व तटस्थ रहने वाली महान महिला थीं। उनका एक-एक क्षण उपयोगी, मूल्यवान और जन-कल्याण को समर्पित था। समाज-कल्याण कार्यों में महत्त्वपूर्ण भाग लेने वालों में भी उन्हें सदैव स्मरण किया जाता रहेगा। वह जन-जन की प्रेरणा बन गईं थीं।


title: एलिनोर रूज़वेल्ट

text: अन्ना एलीनोर रूज़वेल्ट का जन्म 11 अक्टूबर सन् 1884 ई. को न्यूयार्क में हुआ था। वह अमेरिका के पच्चीसवें राष्ट्रपति थिओडोर रूज़वेल्ट की भतीजी थीं और इलियट व अन्ना रूज़वेल्ट की पुत्री। अन्ना और इलियट दोनों ही समृद्ध घरानों से संबंधित थे। पिता एक कुशल खिलाड़ी के रूप में विख्यात थे और माता अपने समय की अद्वितीय सुन्दरी थीं। अन्ना एलीनोर का बचपन बड़े लाड़-प्यार से व्यतीत हुआ था। जब अन्ना एलीनोर आठ वर्ष की बालिका थीं तभी उनकी मां का अकस्मात् निधन हो गया था और जब नौ वर्ष की हुईं तो उनके पिता चल बसे। इस प्रकार अन्ना एलिनोर को आठ-नौ साल की उम्र में ही मां-बाप के प्यार से वंचित होना पड़ा। फिर अन्ना एलीनोर का पालन-पोषण उनकी नानी ने किया। उनकी बाल्यवस्था की प्रारंभिक शिक्षा अधिकांशतः घर पर ही हुई। पंद्रह वर्ष की आयु में पढ़ने इंग्लैड गईं और वहां तीन साल रहकर उन्होंने अपना अध्ययन पूर्ण किया।


title: एलिनोर रूज़वेल्ट

text: अठारह वर्ष की अवस्था में एलीनोर रूज़वेल्ट न्यूयार्क वापस आईं। कुछ समय रीविंगटन स्ट्रीट सेटिलमेंट हाउस में एलीनोर रूज़वेल्ट ने अध्यापन-कार्य किया था। 17 मार्च सन् 1905 ई. को फ्रेंकलिन और एलीनोर का विवाह हो गया। विवाह के समय यह भावी राष्ट्रपति का एक साधारण विद्यार्थी था।


title: एलिनोर रूज़वेल्ट

text: जब फ्रेंकलिन रूज़वेल्ट जनवरी, सन् 1911 ई. में न्यूयार्क स्टेट के सीनेटर निर्वाचित हुए तब एलीनोर की तीन संतानें थीं, तभीं उन्हें शासन व राजनीति के संपर्क में आने का प्रथम सुवअकर मिला। सन् 1913 ई. में जब फ्रेंकलिन रूज़वेल्ट जल-सेना के असिस्टेंट सेक्रेटरी नियुक्त हुए तो आम सरकारी अधिकारियों की पत्नियों की भांति श्रीमती एलीनोर रूज़वेल्ट का मुख्य कार्य स्वागत-सत्कार का हो गया। सन् 1920 ई. में डेमोक्रेटिक पार्टी की टिकट पर फ्रेंकलिन रुज़वेल्ट जब उपराष्ट्रपति के चुनाव में खड़े हुए तो श्रीमती रुज़वेल्ट को राजनीति का प्रशिक्षण लेने का पुनः अवसर उपलब्ध हुआ। परंतु उनकी रुचि का कार्य न था। उक्त चुनाव में पराजित होने के उपरांत फ्रेंकलिन रूज़वेल्ट ने अपनी कानून की प्रैक्टिस वकालत करनी प्रारंभ कर दी तथा श्रीमती एलीनोर रूज़वेल्ट ने टाइपिंग और शार्टहैंड सीखकर ‘लीग ऑफ वूमैन वोटर्स’ के बौर्ड में नौकरी कर ली। यहीं से उनका संपर्क महिला संस्थानों में स्थापित हुआ, जो दिनों-दिन धीरे-धीरे बढ़ता चला गया। उन्होंने लीग के प्रशासन के बजाय संगठन में अधिक रुचि ली।


title: एलिनोर रूज़वेल्ट

text: ‘वूमैन ट्रेड यूनियन’ (Women Trade Union) और ‘स्टेट डेमोक्रेटिक पार्टी’ के वूमैन डिवीजन (Women Division) में चार वर्षों तक श्रीमती एलीनोर रूज़वेल्ट ने कार्य किया। उन्हीं दिनों नौजवानों का पार्टटाइम काम देने के लिए हाइड पार्क में ‘बाल किल फर्नीचर’ वर्क शाप तथा दुकान श्रीमती रूज़वेल्ट ने प्रारंभ की। किसी से मिलकर उन्होंने एक प्राइवेट स्कूल चलाया। जिसमें वह वाइस प्रिंसिपल थीं। श्रीमती एलीनोर रूज़वेल्ट उस स्कूल में अर्थशास्त्र व समाजशास्त्र विषयों का अध्यापन करती थीं। उन्होंने अनेक सामाजिक संस्थाओं में भी सक्रिय भाग लिया। इस प्रकार श्रीमती रूज़वेल्ट राजनीति और समाज-सेवा दोनों में साथ-साथ कर्मठता से भाग लेती थीं। सन् 1920 ई. के चुनाव में रूज़वेल्ट पराजित हो गए थे। इसके कुछ दिनों पश्चात वह पक्षाघात की बीमारी से पीड़ित हो गए। लकवा के शिकार हुए अपने पति की श्रीमती रूज़वेल्ट ने बहुत सेवा-सुश्रूषा की और वह कालांतर में स्वस्थ हो गए। सन् 1928 ई. में फ्रेंकलिन रूज़वेल्ट न्यूयार्क के गवर्नर बने और श्रीमती एलीनोर रूज़वेल्ट डेमोक्रेटिक पार्टी के वूमेन विंग की इंचार्ज बनाई गईं। इस नाते उन्होंने विंग का राष्ट्रीय स्तर पर विस्तार किया। अब रूज़वेल्ट दंपत्ति एक राजनीतिक टीम थे।


title: एलिनोर रूज़वेल्ट

text: 4 मार्च सन् 1933 ई. को फ्रेंकलिन रूज़वेल्ट अमेरिका के बत्तीसवें राष्ट्रपति निर्वाचित हुए और ‘फर्सट लेडी’ के रूप में श्रीमती एलीनोर रूज़वेल्ट का ‘व्हाइट हाउस’ के बारह वर्षीय जीवन का प्रारंभ हुआ। इस नई जिम्मेदारी के आ जाने से श्रीमती रूज़वेल्ट को अपने स्कूल का, पत्रिकाओं के संपादन का, संस्थाओं के कई पदों का और बहुत सारे अन्य काम भी छोड़ने पड़े। उन्हें कामर्शियल रेडियो प्रोग्राम भी बंद करने पड़े, परंतु समाज-कल्याण की संस्थाओं से उनका और अधिक संपर्क बढ़ गया।


title: एलिनोर रूज़वेल्ट

text: व्हाइट हाउस में ‘फर्स्ट लेडी’ होने के नाते श्रीमती एलीनोर रूज़वेल्ट ने कई परंपराएं स्थापित कीं। प्रथम दिन ही महिला-पत्रकारों की कांफेंस बुलाकर उन्होंने सबको आश्चर्यचकित कर दिया। व्हाइट हाउस के इतिहास में यह अपने ढंग की प्रथम घटना थी जिसने श्रीमती रूज़वेल्ट को प्रथम दिवस से ही चर्चा का विषय बना दिया। एक नया कदम उन्होंने और उठाया। राष्ट्रपति फ्रेंकलिन रूज़वेल्ट को पद ग्रहण करने के बाद जन-संपर्क दौरा करना था, परंतु क्योंकि उनका स्वास्थ्य ठीक नहीं था, इसलिए श्रीमती एलीनोर रूज़वेल्ट ने यह कार्य अपने ऊपर ले लिया और फिर दौरा करने के पश्चात् सभी स्थानों व योजनाओं के बारे में अपनी अनुभवजन्य रिपोर्ट तैयार करके राष्ट्रपति के समक्ष प्रस्तुत कर दी। अमेरिका के इतिहास में राष्ट्रपति के बिना अकेली पत्नी का दौरा करना प्रथम व अति अनोखी बात थी। इसकी खूब आलोचना जगह-जगह हुई परंतु इससे श्रीमती एलीनोर रूज़वेल्ट जनता के और सामने आ गईं।


title: प्रथम महिला

text: किसी देश के राष्ट्रपति की पत्नि को प्रथम महिला भी कहा जाता है।तुर्की के राष्ट्रपति रजब तैयब एर्दोगान की पत्नी एमइन एर्डोगान को तुर्की की प्रथम महिला कहा जाता है।


title: पूर्वी गुट

text: पूर्वी ब्लॉक पूर्वी और मध्य यूरोप के पूर्व साम्यवादी देशों को कहा जाता है।


title: ७ सितम्बर

text: 7 सितंबर ग्रेगोरी कैलंडर के अनुसार वर्ष का 250वॉ (लीप वर्ष मे 251 वॉ) दिन है। साल मे अभी और 115 दिन बाकी है।नामक जहाज के लेक मिसीगन में डूब जाने से 400 से अधिक लोगों की मौत हो गई।


title: २१ नवम्बर

text: २१ नवम्बर ग्रीगोरी पंचाग का ३२५वां (लीप वर्ष में ३२६वां) दिन है। इसके बाद वर्षान्त तक ४० दिन और बचते हैं।


title: आदर्श जादुई वर्ग

text: कोई "n" श्रेणी का वर्ग जिसमें शून्य से "n"² − १ की संख्याएं होती हैं और दो अन्य अतिरिक्त गुण होते हों, आदर्शतम जादूई वर्ग कहलाता है। दो अतिरिक्त गुणों में:एक आदर्श जादूई वर्ग पार्श्वनाथ मन्दिर, खजुराहो में अंकित है।


title: आदर्श जादुई वर्ग

text: दो 12×12 आदर्श जादूई वर्ग निम्न के प्रत्येक घटक में १ जोड़ने पर मिलेंगे:


title: आदर्श जादुई वर्ग

text: सभी आदर्श जादूई वर्ग पैन-मैजिक वर्ग होते हैं।


title: पेठा (सब्जी)

text: पेठा, कुम्हड़ा या कुष्माण्ड (अंग्रेज़ी:"winter melon" ; वानस्पतिक नाम : बेनिनकेसा हिस्पिडा (Benincasa hispida)), एक बेल पर लगने वाला फल है, जो सब्जी की तरह खाया जाता है। यह हल्के हरे वर्ण का होता है और बहुत बड़े आकार का हो सकता है। पूरा पकने पर यह सतही बालों को छोड़कर कुछ श्वेत धूल भरी सतह का हो जाता है। इसकी कुछ प्रजातियां १-२ मीटर तक के फल देती हैं। इसकी अधिकांश खेती भारत सहित दक्षिणी और दक्षिण-पूर्वी एशिया में होती है। इससे भारत में एक मिठाई भी बनती है, जिसे पेठा (मिठाई) ही कहते हैं।


title: पेठा (सब्जी)

text: कुष्मांड या कूष्मांड का फल पेठा, भतुआ, कोंहड़ा, कुम्हड़ा आदि नामों से भी जाना जाता है। इसका लैटिन नाम 'बेनिनकेसा हिस्पिडा' (Benincasa hispida) है।


title: पेठा (सब्जी)

text: यह लता वार्षिकी, कठिन श्वेत रोमों से आवृत 5-6 इंच व्यास के पत्तों वाली होती है। पुष्प के साथ अंडाकार फल लगते हैं। कच्चा फल हरा, पर पकने पर श्वेत, बृहदाकार होता है। यह वर्षा के प्रारंभ में बोया जाता है। शिशिर में फल पकता है। बीज चिपटे होते हैं। इसके एक भेद को क्षेत्रकुष्मांड, भतुआ या कोंहड़ा कहते हैं, जो कच्ची अवस्था में हरा, पर पकने पर पीला हो जाता है।


title: पेठा (सब्जी)

text: कुष्मांड खेतों में बोया जाता अथवा छप्पर पर लता के रूप में चढ़ाया जाता है। कुष्मांड भारत में सर्वत्र उपजता है।


title: पेठा (सब्जी)

text: आयुर्वेद में यह लघु, स्निग्ध, मधुर, शीतवार्य, बात, पित्त, क्षय, अपस्मार, रक्तपित्त और उनमाद नाशक, बलदायक, मूत्रजनक, निद्राकर, तृष्णाशामक और बीज कृमिनाशक आदि कहा गया है। इसके सभी भाग-फल, रस, बीज, त्वक् पत्र, मूल, डंठल-तैल ओषधियों तथा अन्य कामों में प्रयुक्त होते हैं।


title: पेठा (सब्जी)

text: इसके मुरब्बे, पाक, अवलेह, ठंढाई, घृत आदि बनते हैं। इसके फल में जल के अतिरिक्त स्टार्च, क्षार तत्व, प्रोटीन, मायोसीन शर्करा, तिक्त राल आदि रहते हैं।


title: पेठा (सब्जी)

text: कुष्मांड के फलों के खाद्य अंश के विश्लेषण से प्राप्त आंकड़े इस प्रकार हैं


title: पेठा (सब्जी)

text: कुम्हड़ा के बीजों का उपयोग खाद्य पदार्थों के रूप में किया जाता है। इसके ताजे बीज कृमिनाशक होते हैं। इसलिए इसके बीजों का उपयोग औषधि के रूप में होता है।


title: पेठा (सब्जी)

text: इसे झारखण्ड/बिहार में जेठ महीना के आरंभ होने से पहले धुला हुआ उरद दाल, थोड़ा चना दाल, गर्म मसाला, के साथ कद्दूकस किया हुआ कुष्मांड (भतुआ) को मिला कर तेज धुप में सुखा कर अदौरी (बड़ी) बनाया जाता है। जिसे सालभर डब्बाबंद रख कर लोग खाते हैं।


title: मोहनलाल (अभिनेता)

text: मोहनलाल विश्वनाथन नायर (जन्म 21 मई 1960), एक नाम मोहनलाल या लाल के नाम से जाने जाने वाले, अंतरराष्ट्रीय स्तर पर ख्यातिलब्ध भारतीय फिल्म अभिनेता और निर्माता हैं, जो मलयालम सिनेमा का सब सबसे बड़ा नाम है। चार बार राष्ट्रीय पुरस्कार विजेता रहे मोहनलाल ने दो सर्वश्रेष्ठ अभिनेता का पुरस्कार, एक विशेष जूरी पुरस्कार और एक सर्वश्रेष्ठ फिल्म पुरस्कार (निर्माता के रूप में) जीता। 2001 में भारत सरकार ने उन्हें भारतीय सिनेमा के प्रति योगदान के लिए पद्मश्री से सम्मानित किया। सन 2009 में भारतीय प्रादेशिक सेना द्वारा उन्हें मानद लेफ्टिनेंट कर्नल का पद दिया गया, जो भारतीय सिनेमा के इतिहास में पहली बार हुआ था और श्री संकराचार्य संस्कृत विश्वविद्यालय, कलादी, द्वारा मानद डॉक्टरेट प्रदान किया गया।


title: मोहनलाल (अभिनेता)

text: मोहनलाल भारत में अब तक के सबसे महान अभिनेता माने जाते हैं। उनकी अभिनय शैली दुर्लभ है, जो सहज (स्वाभाविक) अभिनय के रूप में जानी जाती है। इसने उन्हें भारत के ज़्यादातर दिग्गज निर्देशकों का पसंदीदा बनाया दिया। वह किरदार के अन्दर की उत्तेजना को वास्तविकता के साथ संतुलित तरीके से अभिनित करने में श्रेष्ठ हैं, जो हर बार निर्देशकों की उम्मीद से अधिक होता है। कहा जाता है कि उनमे समझने की एक महान क्षमता है, जो वानाप्रस्तम (Vanaprastham) में साबित हो गई, जिसमें उन्होंने अद्भुत और असाधारण ढंग से एक कथकली कलाकार की भूमिका निभाई और सर्वश्रेष्ठ अभिनेता के लिए राष्ट्रीय पुरस्कार से सम्मानित किये गए। यह कहा जाता है कि कथकली का अध्ययन और अभिनय, केवल 8 साल के अभ्यास से ही संभव है! उन्होंने सिर्फ 6 महीने का अभ्यास किया। उनका प्रदर्शन दुनिया के प्रसिद्ध कथकली कलाकारों, जैसे रमणकुट्टी नायर और कलामंडलम गोपी द्वारा सराहा गया। उन्हें भारतीय सिनेमा के बेहतरीन नर्तकों में से एक माना जाता है, जो फिल्मों में भरतनाट्यम और कथक का प्रदर्शन बिना किसी ख़ास प्रशिक्षण के करते हैं। उन्होंने सिनेमाओं में कलारी (kalari) जैसे मार्शल आर्ट (युद्ध कला) का अत्यंत परिपूर्णता के साथ प्रदर्शन किया है। वह शास्त्रीय संगीत के अत्यधिक कठिन स्वरों सहित, फिल्मों में अपने होंठ हिलाने (lip movement) के लिए भी प्रसिद्ध हैं।


title: मोहनलाल (अभिनेता)

text: मोहनलाल का जन्म केरल के पथ्यनाम्पिथ्या जिला के एलान्थूर में विश्वनाथन नायर जो एक वकील और सरकारी कर्मचारी थे और सान्ताकुमारी, के यहाँ हुआ था। उनका परिवार बाद में तिरुवनंतपुरम के मुदावंमुगल में स्थानांतरित हो गया, जो उनकी माँ का घर था। वह पहले मुदावंमुकल एल.पी.स्कूल जाने लगे और बाद में उन्होंने मॉडल स्कूल, तिरुवनंतपुरम में दाखिला ले लिया। वह स्कूल में एक सामान्य छात्र थे, जो कला की दुनिया की तरफ खिंचे; वह स्कूल- नाटकों में भाग लिया करते थे। छठी कक्षा में, युवा मोहनलाल अपने स्कूल में सर्वश्रेष्ठ अभिनेता चुने गए, जो पुरस्कार आम तौर पर दसवीं कक्षा के छात्रों द्वारा प्राप्त किया जाता था।


title: मोहनलाल (अभिनेता)

text: स्कूली शिक्षा के बाद उन्होंने अपनी बैचलर की डिग्री के लिए महात्मा गांधी कॉलेज, तिरुवनंतपुरम में दाखिला ले लिया। उन्होंने अभिनय का साथ जारी रखा और कई सर्वश्रेष्ठ अभिनेता पुरस्कार जीता। यहाँ वह साथी छात्रों के एक समूह से मिले, जो थिएटर और फीचर फिल्मों के बारे में उत्साहित थे। इन साथियों ने उन्हें उनकी पहली सफलता दिलाने में महत्वपूर्ण भूमिका निभाई, विशेष रूप से प्रियदर्शन और मनियन्पिल्ला राजू जो आगे जाकर लोकप्रिय फिल्म निर्देशक या अभिनेता बने।


title: मोहनलाल (अभिनेता)

text: उनकी सबसे उल्लेखनीय भूमिकाएं रहीं, सनमनसाउल्लवरक समादानम (sanmanassullavarkku Samadhanam) में गोपालकृष्ण पानिकर, टी.पि बालागोपालन एम् ए (T.P.Balagopalan M.A.) में बलागोपालन, नमकअ परकान मुन्तिरी तोप्पुकल (Namukku Parkkan Munthiri Thoppukal) में सोलोमन, नादोदिक्काट्टू (Nadodikkattu) में दसन, तूवानतुम्बिकल (Thoovanathumbikal) में जयकृष्णन, चित्रम (Chithram) में विष्णु, किरीडम (Kireedam) में सेतु माधवन, सदयम (Sadayam) में सथ्यनादन, भारतम (Bharatham) में गोपी, देवासुरम (Devaasuram) में मंगलास्सेरी नीलाकंदन, वानप्रस्तम (Vanaprastham) में कुन्हिकुत्तन और स्पदिकम (Spadikam) में थॉमस चक्कों (आडू थोमा) (Aadu Thoma).


title: मोहनलाल (अभिनेता)

text: लाल की पहली फिल्म थी 'थिरनोत्तम" ("Thiranottam") (1978). फिल्म सेंसर बोर्ड की आपत्ति में फँस गयी और कभी रिलीज़ नहीं हुई। उन्हें पहली बार 1980 में सफलता मिली, जब वह "मंजिल विरिन्या पूक्कल" (Manjil Virinja Pookkal) में विरोधी की भूमिका के लिए चुने गए जो एक सफल ब्लोकबस्टर फिल्म साबित हुई। अगले कुछ वर्षों में बहुत सी फिल्मों में उन्होंने बढती महत्त्व की भूमिकाएं निभाईं. वर्ष 1983 में उन्होंने 25 से अधिक फीचर फिल्मों में नाम कमाया. प्रख्यात पटकथा लेखक एम् टी वासुदेवन नायर द्वारा लिखित और आई वी शशि द्वारा निर्देशित, धोखे और छल की कहानी "उयारंगलिल"  (Uyarangalil), इस अवधि की सबसे महत्वपूर्ण फिल्म थी। इसके बाद उन्होंने अपने निदेशक मित्र और कॉलेज के साथी प्रियदर्शन की पहली फिल्म "पूचक्कोरू मूक्कुत्ति" (Poochakkoru Mookkuthi) में हास्य भूमिकाओं को उजागर किया।


title: मोहनलाल (अभिनेता)

text: यह काल (1986 - 1995) व्यापक रूप से मलयालम सिनेमा का स्वर्ण काल माना जाता है, जब विशेष रूप से फिल्मों की विस्तृत पटकथाएँ, स्पष्ट अर्थ का वर्णन और ताजा विचारों ने कलात्मक और व्यावसायिक फिल्मों के बीच के अंतर को कम कर दिया। एक युवा प्रतिभा के रूप में कामयाबी की तरफ बढ़ते हुए, मोहनलाल ऐसी भूमिकाएं प्राप्त करने लगे जिसने उन्हें भावनाओं की विस्तृत श्रृंखला का प्रदर्शन करने के पर्याप्त अवसर दिए और मलयालम सिनेमा के बेहतर निर्देशकों और लेखकों के साथ उनका एक सफल संगठन शुरू हुआ।


title: मोहनलाल (अभिनेता)

text: 1986 उनके लिए बेहतरीन सालों से एक था। साथ्याँ अन्थिकड़ की "टी.पि बलागोपालन एम्.ए"  (T.P.Balagopalan M.A) ने उन्हें उनका पहला सर्वश्रेष्ठ अभिनेता का केरल राज्य पुरस्कार दिलवाया. "राजाविंते मकन"  (Rajavinte Makan) में अपराध जगत के डॉन (don) की उनकी भूमिका के बाद मलयालम सिनेमा के सुपरस्टार के रूप में मोहनलाल का उदय हुआ। उसी साल, उन्होंने "थालावात्तोम" में पागलखाने के मरीज़ की भूमिका निभाई, "सनमनसाउल्लवरक समादानम"  (Sanmanassullavarku Samadhanam) में एक पीड़ित मकान मालिक, एम्.टी वासुदेवन नायर की फिल्म "पंचगनी" (Panchagni) में एक पत्रकार, "नमकअ परकान मुन्तिरी तोप्पुकल" (Namukku Parkkan Munthiri Thoppukal) में प्यार पड़े एक खेत के मालिक की, "गाँधी नगर 2nd स्ट्रीट"  (Gandhi Nagar 2nd street) में गुरखा बनने पर मजबूर एक बेरोजगार युवक की भूमिकाएं निभाई.


title: मोहनलाल (अभिनेता)

text: लेखक-निर्देशक जोड़ी श्रीनिवासन और सत्यन अंतिकाड़, जो ज़बरदस्त व्यंगात्मक सामाजिक फिल्मे बनाने में माहिर थे, उनके साथ मोहनलाल ने "नाडोडीकाट्टू" (Nadodikkattu) बनाई, जिसमें उन्होंने एक बेरोजगार युवा की भूमिका निभाई और "वरवेल्पू" (Varavelpu) जिसमें उन्होंने खाड़ी से लौटे एक ऐसे इंसान की भूमिका निभाई जो लालची रिश्ते दारों और उद्योगपतियों के लिए प्रतिकूल वातावरण वाले राज्य में पहुँच जाता है। निर्देशक प्रियदर्शन की संगीतमय हास्य फिल्मे, विशेष रूप से चित्रम (Chithram) और किलुक्कम (Kilukkam) में वह भारतीय रोमांटिक हीरो की भूमिका में नज़र आए जिसने किशोर फिल्म प्रमियों में उनकी लोकप्रियता बढ़ा दी।


title: मोहनलाल (अभिनेता)

text: "तूवालतुम्बिकल" (Thoovanathumbikal) जिसमें उन्होंने दोहरे प्रेम के बीच फंसे व्यक्ति की भूमिका निभाई, ने भारतीय फिल्मों की उस छवि को तोड़ दिया के एक मुख्य किरदार (व्यक्ति) एक औरत के इनकार के तुरंत बाद दूसरी औरत के साथ प्यार कर सकता है। "अम्रितागमया" (Amrithamgamaya) एक ऐसे आदमी की कहानी थी, जो उस लड़के के घर पहुँच जाता है जिसकी अनजाने में काल्लेज की रेगिंग सत्र के दौरान उसने हत्या कर दी थी। ताएवरम (Thazhvaram) इस अवधि की एक और उल्लेखनीय फिल्म थी। लेखक लोहितादास और निदेशक सीबी मलयिल ने उनकी कुछ सबसे यादगार भूमिकाओं की रचना की। उन्होंने फिल्म "किरीडम" (Kireedam) में सेतु माधवन की भूमिका निभाई जो एक पुलिस अधिकारी बनने का सपना देखता है, परन्तु फिल्म के अंत तक एक अपराधी बन जाता है, जिसमें उन्हें एक विशेष जूरी पुरस्कार प्राप्त हुआ। "भारतम" (Bharatham) में वह एक शास्त्रीय गायक जो ईर्ष्या के बोझ और अंततः अपने गायक भाई की मौत से गुज़रता है, का पात्र निभाया जिसने उन्हें अगले वर्ष सर्वश्रेष्ठ अभिनेता का राष्ट्रीय पुरस्कार दिलाने में मदद की।


title: मोहनलाल (अभिनेता)

text: 90 के दशक में अधिक मनोरंजक फिल्मों के साथ उनकी सफलता जारी रही, जैसे "हिज़ हाइनेस अब्दुल्ला"  (His Highness Abdullah), जहां उन्होंने एक मुस्लिम व्यक्ति का पात्र निभाया जो एक शाही शख्स की हत्या के लिए नम्बूदिरी का वेश धारण करता है। इस काल में उनकी अन्य महत्वपूर्ण व्यवसायिक फिल्मे थीं "मिधुनाम"  (Midhunam), "मिन्नारम"  (Minnaram), "तेन्माविन कोम्वत्त" (Thenmavin kombath) जिन्होंने साफ-सुथरी, अच्छी पटकथा और शानदार चरित्र वर्णों के साथ 80 के दशक की परंपरा को जारी रखा। रंजित द्वारा लिखित और आई.वि ससी द्वारा निर्देशित फिल्म "देवासुरम" (Devaasuram), मध्य केरल के सामंती वातावरण में स्थापित, विशेष रूप से मोहनलाल के उस अभिनय के लिए प्रसिद्ध हुई जिसमे उन्होंने एक घमंडी, अमीर और ढीठ युवक को चित्रित किया, जो धीरे धीरे कई घटनाओं की वजह से विनम्र हो जाता है। निर्देशक भद्रण की "स्पदिकम" (Spadikam) में जिस क्रांतिकारी अंदाज़ में स्टंट फिल्माए गए थे, उसकी वजह से यह फिल्म एक आदर्श पंथ बन गई। इस अवधि के दौरान, समीक्षकों द्वारा प्रशंसा पाने वाली फ़िल्में कुछ ही थीं और जो ज़्यादातर अर्ध मनोरंजक थीं जैसे मनिचित्रताए (Manichitrathazhu) जिसमे मुख्य महिला भूमिका निभाने वाली शोभना को सर्वश्रेष्ठ अभिनेत्री का राष्ट्रीय पुरस्कार मिला।


title: मोहनलाल (अभिनेता)

text: यह समय ऐसा भी था जब पिता-पुत्र की जोड़ी तिलकन और मोहनलाल ने मलयालम फिल्म उद्योग और विशेष रूप से दोनों अभिनेताओं के प्रशंसकों पर शक्तिशाली प्रभाव डाला।


title: मोहनलाल (अभिनेता)

text: उनके कैरियर की इस अवधि के दौरान, फिल्म निर्माताओं ने मोहनलाल को फिल्मों में अजय, अतिशयोक्तिपूर्ण नायक के रूप में चित्रित करके, केरला में उनकी विशाल लोकप्रियता का फायदा उठाया. आराम तम्बुरान (Aaram Thamburan), नरसिम्हम (Narasimham), रवानप्रभु (Ravanaprabhu), नरण (Naran) जैसी फिमों ने उनकी इस छवि का बड़े प्रभाविक स्थर पर इस्तेमाल किया जो ब्लाकबस्टर साबित हुईं. अपनी शुरुआती नवीनता के बाद, इन फिल्मों में यथार्थवाद की कमी और मोहनलाल के इर्द गिर्द ही फिल्मे बनाए जाने के कारण इन्हें कई हलकों से आलोचना का सामना करना पड़ा. प्रियदर्शन की कालापानी (Kalapani), जो अंग्रजों के खिलाफ भारत के आजादी की लड़ाई की कहानी थी, जो अंडमान द्वीपों के सेलुलर जेल पर केंद्रित थी और लोहितादास की "कन्मदम"  (Kanmadam), 90 के दशक के अंतिम वर्षों के दौरान उनकी कुछ उल्लेखनीय फ़िल्में रहीं।


title: मोहनलाल (अभिनेता)

text: वो यह समय था जब मोहनलाल मलयालम भाषी दुनिया के बाहर पहचाने जाने लगे। उन्होंने अपनी पहली गैर मलयालम फिल्म में अभिनय किया, जब लोकप्रिय फिल्म निर्देशक मणिरत्नम ने उन्हें तमिल फिल्म "इरुवर" (Iruvar) के लिए अनुबंधित किया। इसमें मोहनलाल, MGR, के किरदार में नज़र आए जो पड़ोसी राज्य तमिलनाडु में एक उपासना योग्य व्यक्ति माने जाते हैं। भारत-फ्रेंच, निर्मित "वानाप्रस्तम" (Vaanaprastham), जिसमें उन्होंने अपनी पहचान खोने की संकट में घिरे एक कथकली नृत्य कलाकार की भूमिका निभाई, जिसने उन्हें सर्वश्रेष्ठ अभिनेता के लिए दूसरा राष्ट्रीय पुरस्कार दिलवाया और यह पहली फिल्म थी जिसमे उन्हें अंतरराष्ट्रीय मान्यता मिली। यह फिल्म कान फिल्म समारोह के प्रतिस्पर्धा वर्ग के लिए चुनी गई और उनके प्रदर्शन को समीक्षकों द्वारा प्रशंसा मिली।


title: मोहनलाल (अभिनेता)

text: 2002 में, मोहनलाल ने अपनी पहली बॉलीवुड फिल्म "कंपनी" (company) में अभिनय किया, जिसने उन्हें भारत में व्यापक हिन्दी भाषी दर्शकों के बीच पहचान दिलाई. यह एक महत्वपूर्ण एवं सफल व्यावसायिक फिल्म थी। उन्होंने इस भूमिका के लिए सर्वश्रेष्ठ समर्थक अभिनेता का आई आई एफ ए (IIFA) पुरस्कार, स्टार स्क्रीन पुरस्कार जीता। वर्ष 2006 में फिल्म "तन्मतरा" (Thanmathra)("परमाणु") ने उन्हें सर्वश्रेष्ठ अभिनेता के लिए केरल राज्य पुरस्कार जितवाया, जिसमे उन्होंने अल्जाइमर रोग से प्रभावित एक व्यक्ति को चित्रित किया। उनकी दूसरी बॉलीवुड फिल्म "राम गोपाल वर्मा की आग" (Ram Gopal Varma Ki Aag) थी, जो 1975 की ब्लोकबस्टर फिल्म शोले की रीमेक थी, जिसमें उन्होंने इंस्पेक्टर की भूमिका निभाई, जो मूल फिल्म में संजीव कुमार द्वारा निभाई गई थी। मोहनलाल ने फिल्म परदेसी (Paradesi) में वलियाकाटू मूसा की भूमिका में प्रदर्शन के लिए सर्वश्रेष्ठ अभिनेता का 2007 केरल राज्य पुरस्कार जीता। मोहनलाल परदेसी (Paradesi) में अपने प्रदर्शन के लिए सर्वश्रेष्ठ अभिनेता का राष्ट्रीय पुरस्कार एक वोट से हार गए। 2009 में मोहनलाल ने डॉ॰कमल हासन के साथ तमिल फिल्म उनियपोल उरूवन (Unnaipol Oruvan) में काम किया और इस प्रदर्शन के लिए तमिल दर्शकों ने उनकी काफी प्रशंसा की। उन्होंने वर्ष 2010 ki शुरुआत रोशन एन्द्रुस द्वारा निर्देशित एक सुपर हिट (सफल) सजीव पारिवारिक मनोरंजक फिल्म "इविडेम स्वरगमाणु" ('Ividam Swargamanu') के साथ की।


title: मोहनलाल (अभिनेता)

text: ज़्यादातर दुसरे भारतीय सितारों की तरह, मोहनलाल के अभिनय कैरियर में भी थिएटर पृष्ठभूमि नहीं है। हालांकि, उन्होंने कुछ नाटकों में अभिनय किया है। उन्होंने पहली बार कर्ण (भारतीय महाकाव्य महाभारत का एक पात्र) के रूप में "कर्नाभाराम", एक संस्कृत नाटक में काम किया, जो कि पहली बार नई दिल्ली में राष्ट्रीय रंगमंच महोत्सव में प्रदर्शित किया गया। इस नाटक में कुरुक्षेत्र युद्ध से एक दिन पहले कर्ण की मानसिक व्यथा को दिखाया गया, जब वह अपने अतीत और अपने विश्वास के बारे में सोचता है।


title: मोहनलाल (अभिनेता)

text: कधयात्तम, मोहनलाल द्वारा अधिनियमित प्रस्तुति थी, जिसमे उन्होंने मलयालम साहित्य से चुने गए, 10 अविस्मरणीय चरित्र और स्थितियों का चित्रण किया। उन्होंने कहा कि यह उनकी अपनी मातृभाषा को एक भेंट है। यह प्रस्तुति रंगमंच अभिनय, फिल्म अभिव्यक्ति, ध्वनि और प्रकाश व्यवस्था का संलयन था, जो फिल्म निदेशक टी के राजीव कुमार द्वारा नियोजित किया गया था।  मोहनलाल और मलयालम के प्रसिद्ध अभिनेता मुकेश के संयुक्त रूप से चलाए जाने वाले निर्माण संस्था (production house) 'कालिदास विसुअल मैजिक' के तले बनी "छायामुखी" (chayamukhi), मोहनलाल का नवीनतम नाटक है।2007 में एक शराब ब्रांड के विज्ञापन में प्रदर्शित होने की वजह से उन्हें केरल में शराब निषेध कार्यकर्ताओं से आलोचना का सामना करना पड़ा. भारत में शराब के विज्ञापन पर प्रतिबंध है। विक्रेता विभिन्न तरीकों का इस्तेमाल करके प्रतिबंद से बच निकलते हैं, उदाहरण के लिए शराब के समान लेबल वाली, बिना शराब की मादक पेयों को बढ़ावा देकर. इस विज्ञापन विशेष में जो व्यापक रूप से स्थानीय टीवी चैनलों और सिनेमाघरों पर प्रचारित किया गया था, मोहनलाल केले के चिप्स का विज्ञापन करते नज़र आए जो शराब का भी ब्रांड नाम था।


title: मोहनलाल (अभिनेता)

text: मोहनलाल अपनी फिल्मों के चयन ज्यादातर प्रवृत्ति पर करते हैं और चाहते हैं कि चीज़ें जैसे चलती हैं चलें. वह मलयालम फिल्म उद्योग में कुछ नजदीकी लोगों के साथ ही काम करना पसंद करते हैं, जिन्हें वह अपने काम के शुरूआती वख्त से जानते हैं और उसी में उन्हें आनंद मिलता है। उनके बहुत से पसंदीदा स्कूल और कॉलेज के साथी उनके साथ फिल्म उद्योग में हैं। इनमे निर्देशक प्रियदर्शन, गायक एमजी श्रीकुमार, अभिनेता राजू और निर्माता सुरेश कुमार शामिल हैं।


title: मोहनलाल (अभिनेता)

text: वह अन्य भाषाओं में काम करने में असहज महसूस करते हैं और उन भाषाओं की जटिलताओं पर काबू की कमी को जिम्मेदार बताते हैं।


title: मोहनलाल (अभिनेता)

text: जिन्होंने फिल्म वनाप्रस्थं (Vanaprastham), में काम किया, कहते हैं "उन्होंने दुनिया के गलत हिस्से में जन्म लिया" .उनका मतलब था कि मोहनलाल को ठीक से मान्यता प्राप्त नहीं हुई और यहाँ उनकी क्षमता के हिसाब से उनका शोषण हुआ।


title: मोहनलाल (अभिनेता)

text: मोहनलाल ने करीब 300 फिल्मों में अभिनय किया है और अब भी मलयालम, हिंदी, तेलुगु, तमिल और कन्नड़ भाषाओं में जारी है। उन्होंने 12 फिल्मों का निर्माण/सह निर्माण किया है।


title: जीन्स (फ़िल्म)

text: जीन्स १९९८ में बनी एक तमिल फ़िल्म है। जिसका निर्देशन शंकर ने किया। प्रमुख भूमिकाएँ में प्रशांत, ऐश्वर्या राय और नास्सर के साथ राधिका हैं। ए आर रहमान ने संगीत दिया है और हिन्दी गीत जावेद अख्तर द्वारा लिखे गए हैं। भारत की तरफ से 1998 के ऑस्कर में इसे नामित किया गया था।


title: ब्राइड एंड प्रिज्युडिस (चलचित्र)

text: ब्राइड एंड प्रिज्युडिस गुरिंदर चड्ढा द्वारा निर्देशित 2004 की चलचित्र(फ़िल्म) है।


title: गुरिंदर चड्ढा

text: गुरिंदर चड्ढा भारतीय मूल की एक ब्रिटिश चलचित्र निर्देशिका हैं। उनकी अधिकांश फिल्में इंग्लैंड में रहने वाले भारतीयों के जीवन का पता लगाती हैं। उनके काम के बीच यह आम विषय इंग्लैंड में रहने वाली भारतीय महिलाओं के परीक्षणों को दिखाता है और उन्हें अपने पारंपरिक पारंपरिक और आधुनिक संस्कृतियों को कैसे सुलझाना चाहिए। यद्यपि उनकी कई फिल्में भारतीय महिलाओं के बारे में सरल क्विर्की कॉमेडीज़ की तरह लगती हैं, लेकिन वे वास्तव में कई सामाजिक और भावनात्मक मुद्दों को संबोधित करते हैं, विशेष रूप से दो दुनिया के बीच पकड़े गए आप्रवासियों द्वारा सामना किए जाते हैं।


title: गुरिंदर चड्ढा

text: उनके अधिकांश काम में पुस्तक से फिल्म में अनुकूलन भी शामिल है, लेकिन एक अलग भड़काने के साथ। वह हिट फिल्मों भजी ऑन द बीच (1 99 3), बेंड इट लाइक बेकहम (2002), ब्राइड एंड प्रीजुडीस (2004), एंगस, थोंग्स एंड परफेक्ट स्नोगिंग (2008), और कॉमेडी फिल्म इट्स अ वंडरफुल आफ्टरलाइफ ( 2010)। उनकी नवीनतम विशेषता विभाजन नाटक वाइसरॉय हाउस (2017) है। गुरिंदर ने ब्रिटिश ऐतिहासिक श्रृंखला बेचम हाउस को निर्देशित किया।


title: एपेलडॉर्न

text: एपेलडॉर्न (डच: Apeldoorn) एक नीदरलैंड में नगर पालिका है। एपेलडॉर्न भी नगर पालिका का सबसे बड़ा शहर का नाम है। एपेलडॉर्न ने देश के पूर्व में स्थित है। एपेलडॉर्न Gelderland के प्रान्त में स्थित है और लगभग 161.000 निवासियों की है। क्षेत्र के संदर्भ में, एपेलडॉर्न नीदरलैंड की तीसरी सबसे बड़ी नगर पालिका है। जनसंख्या में, एपेलडॉर्न बारहवें सबसे बड़ी है। एपेलडॉर्न Veluwe के इस सबसे बड़े शहर है। एपेलडॉर्न हमेशा डच शाही परिवार के एक आवास दिया गया है। रिश्ते अब भी मजबूत हैं।


title: द मिस्ट्रेस ऑफ़ स्पाइसेज़ (चलचित्र)

text: द मिस्ट्रेस ऑफ़ स्पाइसेज़ पॉल माएदा बर्जस द्वारा निर्देशित २००५ की चलचित्र है। यह चित्रा बैनर्जी दिवाकरूणी द्वारा लिखित उपन्यास द मिस्ट्रेस ऑफ़ स्पाइसेज़ पर आधारित है।


title: पॉल माएदा बर्जस

text: पॉल माएदा बर्जस एक अमरिकी निर्देशक हैं।


title: चित्रा बैनर्जी दिवाकरूणी

text: चित्रा बैनर्जी दिवाकरूणी भारतीय-अमेरीकी लेखिका और कवयित्री हैं।


title: द मिस्ट्रेस ऑफ़ स्पाइसेज़ (उपन्यास)

text: द मिस्ट्रेस ऑफ़ स्पाइसेज़ चित्रा बैनर्जी दिवाकरूणी द्नारा लिखित एक उपन्यास है।


title: द लास्ट लीजन

text: द लास्ट लीजन डॉग लेफ़लर द्वारा निर्देशित २००७ की चलचित्र है। यह फिल्म 5वीं सदी में रोमन साम्राज्य के पतन और किंग आर्थर की दंतकथा पर आधारित है। इसमें मुख्य किरदार कॉलिन फर्थ, बेन किंग्सले और ऐश्वर्या राय ने निभाए हैं।


title: डॉग लेफ़लर

text: डॉग लेफ़लर एक अमरिकी निर्देशक हैं।


title: द पिंक पैंथर २

text: द पिंक पैंथर २ एक २००९ की हैराल्ड ज़्वार्ट द्वारा निर्देशित एक हास्य चलचित्र है।


title: हैराल्ड ज़्वार्ट

text: हैराल्ड ज़्वार्ट एक नौर्वेइक निर्देशक हैं।


title: क्लैमेन पिस्क

text: क्लैमेन पिस्क (Klemen Pisk) (जन्म 31 जुलाई 1973 को स्लोवेनिया के क्रांज़ में) स्लोवेनियाई कवि, लेखक, अनुवादक और संगीतकार है।


title: क्लैमेन पिस्क

text: उनकी काव्य और गद्य का कई विदेशी भाषाओं में अनुवाद हुआ है और स्लोवेनिया, ऑस्ट्रिया, बोस्निया, चैक गणराज्य, लिथुआनिया, पौलेण्ड और फिनलैण्ड में प्रकाशित हुई है।


title: क्लैमेन पिस्क

text: क्लैमेन पिस्क की सब से लोकप्रिय कविता का नाम है "द हर्मिट एण्ड द वुल्फ़" और हिन्दी में नेहल मेहता द्वारा उसका अनुवाद किया गया था।:


title: क्लैमेन पिस्क

text: केकडे ने रेत में लकीर खींची और कहा: ‘तुम इस लकीर को पार नहीं कर सकते.’ फिर उसने एक वृत्त बनाया और कहा:  ‘तुम्हे इस वृत्त के अंदर रहना होगा.  तुम उसे पार कर सकते हो लेकिन लकीर से उपर नहीं’. फिर तूफ़ान आया और लकीर अद्रश्य हो गई। भेडिया वृत्त में खडा था।  सर्दी और बरसात से वह थक गया था, लेकिन वह अपनी जगह पर डटा रहा. उसे पता नहीं था कि अभी भी लकीर रही है या नहीं,  जब कि लकीर रेत पर कभी भी खींची हुई नहीं थी।’


title: बन्त (समुदाय)

text: बन्त या तुलुनाद क्षत्रिय हिदू समुदाय है। इसके सदस्य तुलुनाडु क्षेत्र के सामंत तथा जमींदार रहे हैं। बन्त लोग तुलु और कन्नड भाषा बोलते हैं। बन्त नाग वंश से क्षत्रिय वंश का दावा और फॉरवर्ड जाति के रूप में दोनों संघ और भारत सरकार द्वारा वर्गीकृत कर रहे हैं परंपरागत वंश और सामंत क्षत्रिय, तुलु जैन और नयर के अपने संबंधित समुदायों की तरह की रिश्तेदारी मातृवंशीय प्रणाली का अनुसरण कर रहें हैं।


title: बन्त (समुदाय)

text: सबसे पूर्व तुलुनाडु में उपस्थिति का संकेत सबूत 9वीं शताब्दी CE से च्होकोपलि शिलालेख हैं उडुपी के निकट च्होक्कदि के गांव में पाया, जिसमें चोट योद्धाओं के साथ शिवल्लि ब्राह्मणों] 11 [उल्लेख किया गया है। नृवंशविज्ञानशास्री एडगर थुर्स्तोन के साथ वर्णित हैं बन्त वर्णन के रूप में इस प्रकार है:-


title: बन्त (समुदाय)

text: "वर्तमान दिन में, कन्नड़ की बड़े पैमाने पर कर रहे हैं स्वतंत्र और प्रभावशाली उतरा जमींदार, शायद कुछ कहना पर्याप्त नहीं है। वह सब अभी भी अपने चरित्र की मर्दाना स्वतंत्रता, उनके मजबूत और अच्छी तरह से विकसित काया को बनाए रखने और वे अभी भी अपने सिर उठाने के साथ होगा, एक ही अभिमानी के रूप में उनके पूर्वजों ने टॉस सरगर्मी लड़ दिनों में किया था एक पुरानी कहावत when.as यह था कातिलों के यार्ड में विश्राम मृत ','. और हर योद्धा लगातार अपनी तलवार और shield.Both पुरुषों और महिलाओं की जाती है जब bant एशियाई समुदाय दौड़ के comeliest के बीच में हैं, पुरुषों के उच्च माथे और अच्छी तरह से शाहि नाक बदल "होने


title: बन्त (समुदाय)

text: . एक योद्धा वर्ग के रूप में, बन्त विजयनगर सम्राट के शासन तुलुवा राजवंश, जो एक मुखिया चोट तुलुवा नरसा नयक बुलाया द्वारा स्थापित किया गया करने के लिए संबंधित के दौरान उनकी सबसे बड़ी महिमा प्राप्त किया। वंश के पतन के बाद बन्त फिर खुद तुलु नाडू में केंद्रित है जहाँ वे वे अभी भी देश के पास और भी विभिन्न छोटे हिंदू और जैन राज्यों में और प्रशासकों के योद्धा के रूप में सेवा के विशाल क्षेत्र में बड़े पैमाने पर कृषि के लिए ले लिया है कि नियंत्रित क्षेत्र के विभिन्न भागों में समय समय पर से .


title: बन्त (समुदाय)

text: तटीय कर्नाटक के अलुपा शासकों बन्त थे और एक कदम्बा विभिन्न राजाओं के मूल सिद्धांतों के अनुसार के बारे में, वे बन्त से जुड़े रहे हैं के बाद से एक शिलालेख या नगा नागिन वंश से संबंधित राज्यों कदम्ब 18 के लिए जो बन्त भी हैं और कई परिवारों को चोट कदम्बा और वर्मा जो कदम्ब के शीर्षक थे उप्नम पकड़ो.


title: बन्त (समुदाय)

text: 20वीं सदी बन्त की शुरुआत के बाद धीरे धीरे उनके ऊपर वर्णित पारंपरिक व्यवसाय और स्थान है और आज पर छोड़ दिया जाता है ज्यादातर उद्यमी गतिविधियों में के रूप में आतिथ्य उद्योग में और बैंकिंग क्षेत्र में अच्छी तरह से शामिल किया गया।


title: चर्चगेट (मुम्बई)

text: चर्चगेट दक्षिणी मुम्बई में स्थित चर्चगेट स्ट्रीट के आस-पास के भाग को कहते हैं।


title: जय हिंद कॉलेज

text: जय हिन्द कॉलेज मुम्बई में स्थित एक प्रसिद्ध महाविद्यालय है, जिसकी स्थापना १९४८ में हुई थी। यह मुम्बई विश्वविद्यालय से सम्बद्ध एक स्वायत्त महाविद्यालय है और भारत के सबसे प्रतिष्ठित महाविद्यालयों में इसकी गिनती होती है। यह १९४८ में स्थापित किया गया था।


title: जय हिंद कॉलेज

text: सन २००० में इंडिया टुडे ने इसे मुम्बई का सर्वश्रेष्ठ और सबसे चहेता कॉलेज घोषित किया था।


title: जय हिंद कॉलेज

text: भारत के विभाजन और स्वतंत्रता के ठीक बाद डी जे विज्ञान महाविद्यालय कराची से विस्थापित अध्यापकों के एक छोटे से समूह ने इसकी स्थापना की थी।


title: रुपारेल कॉलेज

text: रुपारेल कॉलेज मुम्बई स्थित एक महाविद्यालय है, जिसकी स्थापना १९५२ में हुई थी।


title: एस॰ शंकर

text: शंकर भारतीय फिल्म निर्माता, निर्देशक और लेखक हैं। यह कई तमिल जैसे रोबोट, 2.0 और हिन्दी फिल्मों का निर्माण कर चुके हैं। हिन्दी फिल्मों में "द जेंटलमैन" और नायक (2001) ही है।


title: कन्दुकोंदैन कन्दुकोंदैन (चलचित्र)

text: कन्दुकोंदैन कन्दुकोंदैन (; ) जेन ऑस्टेन के उपन्यास सेंस एंड सेंसिबिलिटी पर आधारित रोमांटिक संगीतमय तमिल भाषा की फ़िल्म है। इसके निर्देशन सह-लेखक राजीव कुमार हैं, फ़िल्म की मुख्य भूमिका में मामूट्टी हैं एवं अजित कुमार, तबु, ऐश्वर्या राय, अब्बास, मनिवान्नन, श्रीविद्या, रघुवरन आदि फ़िल्म के अन्य कलाकार हैं।


title: कन्दुकोंदैन कन्दुकोंदैन (चलचित्र)

text: भारतीय शांति सेना के जवान मेजर बाला, युद्धग्रस्त श्रीलंका के जंगलों में लड़ते हुए, तमिल आतंकवादियों द्वारा किए गए विस्फोट में अपना दाहिना पैर खो देते हैं। कहीं और, मनोहर, एक फिल्म निर्देशक, एक शूटिंग स्थल पर उसके माता-पिता द्वारा स्वागत किया जाता है, जो चाहते हैं कि वह श्वेता से शादी करे, ताकि वह अपने परिवार की कंपनी को विरासत में ले सके। बहनें, सौम्या और मीनाक्षी तमिलनाडु के कराईकुडी में एक चेट्टियार हवेली में रहने वाले एक करीबी परिवार का हिस्सा हैं, उनकी मां पद्मा, नाना चंद्रशेखर, नौकरानी चिन्नाथा और छोटी बहन कमला के साथ। सौम्या एक स्कूल प्रिंसिपल हैं जबकि मीनाक्षी को क्लासिक तमिल कविता, संगीत और नृत्य का शौक है। बाला का मित्र शिवज्ञानम अपनी मां के साथ रहता है। उनकी मां को सांस लेने में तकलीफ हो रही है, जो 'विवाह' शब्द बोलते ही ठीक हो जाती है। जब उसकी माँ एक शादी देखना चाहती है, तो शिवगनम दो बिल्लियों, राज और विजी को दिखाता है, उनकी शादी बहुत निराश करती है।


title: कन्दुकोंदैन कन्दुकोंदैन (चलचित्र)

text: बाला, जो अब फूलों का व्यवसाय चलाता है, अपना पैर खोने के बाद से एक उदास और शराब पर निर्भर व्यक्ति बन गया है, लेकिन मीनाक्षी के साथ बहस के बाद शराब पीना छोड़ देता है, जिसके साथ उसे प्यार हो जाता है और जरूरत पड़ने पर उसके परिवार का समर्थन करता है। उसके कहने पर, वह संगीत सीखने के बदले में शराब पीना बंद कर देता है, जो वह करती है। मीनाक्षी, जो बाला को अपना दोस्त मानती है, श्रीकांत से प्यार करती है, जो एक आकर्षक व्यवसायी है, जो मीनाक्षी के हितों को साझा करता है। मनोहर मीनाक्षी के घर फिल्म की शूटिंग के लिए जाता है। सौम्या और मनोहर एक दूसरे के प्यार में पड़ जाते हैं।


title: कन्दुकोंदैन कन्दुकोंदैन (चलचित्र)

text: अपनी मृत्युशय्या पर चंद्रशेखर अपनी इच्छा के बारे में कुछ कहने की कोशिश करते हैं लेकिन कोई भी उन्हें नहीं समझता है। उनकी मृत्यु के बाद, उनके वकील ने बॉक्स को तोड़ दिया और पाया कि उन्होंने अपनी सारी संपत्ति अपने छोटे बेटे स्वामीनाथन को दे दी है, उस समय जब उनकी बड़ी बेटी पद्मा ने उनकी जानकारी के बिना भाग लिया और शादी कर ली, लेकिन वसीयत को बदलने में असमर्थ थे क्योंकि वह लकवा मार गया था और कुछ वर्षों तक बोलने में असमर्थ था जब उसकी बेटी ने उसकी सहायता की। विद्या और सौम्या चुपचाप स्वामीनाथन और उनकी पत्नी, ललिता की मांगों को प्रस्तुत करते हैं, लेकिन मीनाक्षी जीवनशैली में बदलाव को स्वीकार करने में असमर्थ हैं। सौम्या और उसका परिवार चेन्नई चले जाते हैं जब वे हवेली विरासत में मिलने पर ललिता के अहंकारी व्यवहार को बर्दाश्त नहीं कर सकते।


title: कन्दुकोंदैन कन्दुकोंदैन (चलचित्र)

text: चेन्नई पहुंचने पर, परिवार संघर्ष करता है और वे एक स्थानीय रेस्तरां में रसोइए के रूप में काम करते हैं। वझिपू वड़ा (केले के फूल का वड़ा) खाते समय, बाला और शिवज्ञानम इसके स्वाद को पहचानते हैं और तुरंत रसोई में जाते हैं। इतने अमीर परिवार को रेस्टोरेंट में बिना थके काम करते देख वे हैरान हैं। कई साक्षात्कारों में भाग लेने के बाद, सौम्या को एक सॉफ्टवेयर कंपनी में टेलीफोन ऑपरेटर की नौकरी मिल जाती है। बाद में उनकी योग्यता के कारण उन्हें एक जूनियर प्रोग्रामर के रूप में पदोन्नत किया गया, जबकि मीनाक्षी बाला की मदद से एक पार्श्व गायिका बन जाती हैं, लेकिन श्रीकांत की तलाश करती रहती हैं जिनसे उनका संपर्क टूट गया है। सौम्या की पदोन्नति के बाद उसे एक गृह ऋण स्वीकृत हो जाता है और वे एक अपार्टमेंट में अपना घर खरीदने में सक्षम होते हैं। इस बीच, ललिता स्वामीनाथन की बिजली के झटके से मृत्यु के बाद दुखी है और सौम्या और उसके परिवार को चेट्टीनाड घर प्रदान करती है, जो घर वापस लेने से इनकार करते हैं।


title: कन्दुकोंदैन कन्दुकोंदैन (चलचित्र)

text: इस बीच, श्रीकांत की वित्त कंपनी दिवालिया हो जाती है और उसे अपने निवेशकों को वापस भुगतान करना पड़ता है। एक मंत्री श्रीकांत और उनकी कंपनी को जमानत देने की पेशकश करता है यदि श्रीकांत अपनी बेटी से शादी करता है। श्रीकांत सहमत हो जाता है लेकिन मीनाक्षी उसके पाखंड से हैरान और अभिभूत है। वह अपनी पहली रिकॉर्डिंग के समय श्रीकांत और उनकी भावी पत्नी से मिलती है और अपना पहला गाना रिकॉर्ड करने के बाद, मीनाक्षी एक खुले मैनहोल में गिर जाती है और बाला द्वारा उसे बचा लिया जाता है। बाला के लिए उसके प्यार को महसूस करते हुए, मीनाक्षी को उससे प्यार हो जाता है।


title: कन्दुकोंदैन कन्दुकोंदैन (चलचित्र)

text: मनोहर की पहली फिल्म परियोजना अस्त व्यस्त है और उसे बाहर निकाल दिया जाता है। मनोहर ने सौम्या के परिवार से बात करते हुए कहा कि फिल्म के लिए चुना गया नाम खराब था और इसकी असफलता को इसके दुर्भाग्य के लिए जिम्मेदार ठहराया गया था। सौम्या जिसने फिल्म का नाम चुना है, उसका अनुवाद उसके लिए अपशकुन है। अपनी अगली परियोजना के लिए, उन्होंने नायिका के रूप में प्रसिद्ध तेलुगु फिल्म अभिनेत्री नंदिनी वर्मा के साथ अपनी खुद की एक्शन फिल्म बनाने की योजना बनाई है।


title: कन्दुकोंदैन कन्दुकोंदैन (चलचित्र)

text: नंदिनी सतही रूप से मनोहर की ओर आकर्षित होती है; उनके बीच अफेयर की अफवाहें फैलीं और सौम्या पर ध्यान न देने की वजह से वह बहुत आहत हुई। बाला मीनाक्षी को एक सैन्य अधिकारी विनोद से मिलवाता है, क्योंकि वह नहीं चाहता कि मीनाक्षी अपने पैर के लापता होने के कारण उसकी देखभाल के लिए अपना जीवन समर्पित कर दे। मीनाक्षी विनोद और उसके परिवार से कहती है कि उसे उसमें कोई दिलचस्पी नहीं है और वह बाला से अपने प्यार का इजहार करती है। मनोहर की फिल्म एक व्यावसायिक सफलता है लेकिन जब वह चेन्नई में सौम्या के घर जाते हैं, तो उन्हें पता चलता है कि वह अपनी कंपनी के प्रोजेक्ट के लिए कैलिफोर्निया जा रही है। मनोहर और सौम्या आंसू बहाते हैं और वह सौम्या को उससे शादी करने के लिए मनाने की कोशिश करता है, और वह उसका प्रस्ताव स्वीकार कर लेती है। मनोहर ने सौम्या से शादी की और बाला ने मीनाक्षी से शादी की।


title: ६० मिनट्स

text: ६० मिनट्स छानबीन करने वाली एक अमरिकी पत्रिका है।


title: लेट शो विथ डेविड लेटरमैन (टीवी)

text: एक देर रात्री टीवी अमरिकी धारावाहिक।


title: ओप्रा विन्फ्री शो (टीवी)

text: ओप्रा विन्फ्री शो एक प्रचलित अमरिकी टीवी शो है, जिसकी मेजबानी ओप्रा विन्फ्री करती हैं।


title: चोखेर बाली (चलचित्र)

text: चोखेर बाली २००३ में ऋतुपर्ण घोष द्वारा निर्देशित चलचित्र है। यह रविन्द्रनाथ ठाकुर के उपन्यास चोखेर बाली पर आधारित है।


title: रितुपर्णो घोष

text: रितुपर्णो घोष (अंग्रेजी: Rituparno Ghosh, जन्म: 31 अगस्त 1963 - मृत्यु: 30 मई 2013) एक बंगाली फिल्म निर्देशक थे। अर्थशास्त्र में डिग्री प्राप्त करने उपरान्त उन्होंने विज्ञापन एजेंसी में एक रचनात्मक कलाकार के रूप में अपना कैरियर शुरू किया। वर्ष 1994 में उनकी पहली फिल्म "हीरेर अंगति" रिलीज हुई। उसी वर्ष पर्दे पर आयी उनकी अगली फिल्म "उनिशे अप्रैल" को सर्वश्रेष्ठ फीचर फिल्म के लिये राष्ट्रीय फ़िल्म पुरस्कार से सम्मानित किया गया। लगभग दो दशकों के अपने फिल्मी कैरियर में उन्होंने कुल 12 राष्ट्रीय और कुछ अन्तर्राष्ट्रीय पुरस्कार प्राप्त किये। 30 मई 2013 को दिल का दौरा पड़ने से कोलकाता में उनकी मृत्यु हो गयी।


title: चोखेर बाली (उपन्यास)

text: चोखेर बाली रवीन्द्रनाथ ठाकुर द्वारा लिखी गई एक उपन्यास है।


title: चोखेर बाली (उपन्यास)

text: उपन्यास की केन्द्रीय किरदार बिनोदिनी एक युवा विधवा है,जो समाज के दुर्व्यवहार के कारण नरकी ज़िन्दगी जीने को मज़बूर है। वह तंग आकर अपनी इस हालत के लिए ज़िम्मेदार व्यक्ति से बदला लेने का निर्णय करती है। इस रचना पर २००३ में ऋतुपर्णो घोष ने फिल्म चोखेर बाली का निर्माण किया था।


title: संपूर्ण राजतंत्र

text: पूर्ण राजशाही पूर्ण राजशाही- किसी राज्य की उस शासन-प्रणाली को कहते हैं जिसमें शासक पर किसी संविधान या क़ानून का अंकुश नहीं होता। वह अपनी मनमानी के अनुसार राज करता है। उसका अपने राज्य और उसके नागरिकों पर पूरा अधिकार होता है। आमतौर पर पूर्ण राजशाही में सिंहासन पिता से पुत्र को जाता है हालाँकि कुछ में उत्तराधिकारी का अन्य सिद्धांतो पर चुनाव होना भी इतिहास में देखा गया है। ऐसे राज्यों में नागरिकों की कोई संसद या अन्य सभा यदि अस्तित्व में हो भी तो उसे राजा के निर्णयों को मंज़ूरी देने के सिवा कोई विषेश अधिकार नहीं होता। आधुनिक युग में सउदी अरब और स्वाज़ीलैंड ऐसे देशों के उदाहरण हैं जहाँ पूर्ण राजशाही है।


title: तपन सिन्हा

text: तपन सिन्हा ()(२ अक्टूबर १९२४ – १५ जनवरी २००९) बाङ्ला सिनेमा एवं हिन्दी सिनेमा के प्रसिद्ध निर्देशक थे। इन्हें २००६ का दादा साहेब फाल्के पुरस्कार भी मिला था। तपन सिन्हा की फिल्में भारत के अलावा बर्लिन, वेनिस, लंदन, मास्को जैसे अंतरराष्ट्रीय फिल्म समारोहों में भी सराही गई थीं।


title: तपन सिन्हा

text: इन्होंने भौतिकी विषय में स्नातकोत्तर किया था। ये सबसे अधिक गुरुदेव रवीन्द्रनाथ टैगोर के कार्यो से प्रभावित थे। तपन सिन्हा ने बांग्ला फ़िल्म अभिनेत्री अरुंधती देवी से विवाह किया था। इनके पुत्र अनिन्द्य सिन्हा भारतीय वैज्ञानिक हैं। तपन जी अपने जीवन की संध्या में हृदय रोग से पीड़ित हो गये थे और अन्ततः १५ जनवरी, २००९ को परलोक सिधार गये। इनकी पत्नी की मृत्यु १९९० में ही हो चुकी थी। सगीना महतो और सफेद हाथी जैसी उल्लेखनीय फिल्में बनाने वाले सिन्हा विभिन्न श्रेणियों में अभी तक १९ राष्ट्रीय पुरस्कारों से सम्मानित किए जा चुके हैं। स्वतंत्रता की ६०वीं जयंती पर भारत सरकार ने उन्हें फिल्म जगत में अद्वितीय योगदान के लिए अवार्ड फॉर लाइफ टाइम अचीवमेंट से सम्मानित किय़ा था। तपन जी की पहली फिल्म उपहार थी जो १९५५ में रिलीज़ हुई थी। १९५६ मे रिलीज़ हुई फिल्म काबुलीवाला दूसरी फिल्म थी। इसके अलावा एक डॉक्टर की मौत, सगीना और आदमी और औरत इनकी बेहतरीन फिल्मों में गिनी जाती हैँ। इन्होंने बावर्ची जैसी कई फिल्मों की कहानी भी लिखी है।


title: चेन्नई में यातायात

text: चेन्नई दक्षिण भारत के प्रवेशद्वार की भांति प्रतीत होता है, जिसमें अन्ना अन्तर्राष्ट्रीय टर्मिनल एवं कामराज अन्तर्देशीय टार्मिनल सहित चेन्नई अन्तर्राष्ट्रीय हवाई अड्डा भारत का तीसरा व्यस्ततम विमानक्षेत्र है। चेन्नई शहर दक्षिण एशिया, दक्षिण-पूर्व एशिया, पूर्वी एशिया, मध्य पूर्व, यूरोप एवं उत्तरी अमरीका के प्रधान बिन्दुओं पर ३० से अधिक राष्ट्रीय और अन्तर्राष्ट्रीय विमान सेवाओं से जुड़ा हुआ है। यह विमानक्षेत्र देश का दूसरा व्यस्ततम कार्गो टार्मिनस है। वर्तमान विमानक्षेत्र में अधिक आधुनिकिकरण और विस्तार कार्य प्रगति पर हैं। इसके अलावा श्रीपेरंबुदूर में नया ग्रीनफील्ड एयरपोर्ट लगभग २००० करोड़ रु. की लागत से बनना तय हुआ है। शहर में दो प्रधान सागरपत्तन (बंदरगाह) हैं, चेन्नई पोर्ट जो सबसे बडए कृत्रिम बंदरगाहों में एक है, तथा एन्नोर पोर्ट। चेन्नई पोर्ट बंगाल की खाड़ी में सबसे बड़ा बंदरगाह और भारत का दूसरा सबसे बड़ा सागरीय-व्यापार केन्द्र है, जहां ऑटोमोबाइल, मोटरसाइकिल, सामान्य औद्योगिक माल और अन्य थोक खनिज की आवा-जाही होती है। एक छोटा बंदरगाह रोयापुरम में भि है, जो स्थानीय मछुआरों और जलपोतों द्वारा प्रयोग होता है।


title: चेन्नई में यातायात

text: चेन्नई देश के अन्या भागों से सड़क और रेल द्वारा भली-भांति जुड़ा हुआ है। यहां से पाँच मुख्य राष्ट्रीय राजमार्ग शहर को मुंबई, कोलकाता, तिरुचिरापल्ली, तिरुवल्लुर, तिंडिवनम और पुदुचेरी को जोड़ते हैं। चेन्नई मोफस्सिल बस टर्मिनस, चेन्नई से सभी अन्तर्राज्यीय बस सेवाओं का अड्डा है। यह एशिया का सबसे बड़ा बस-अड्डा है। सात सरकारी यातायात निगम अन्तर-शहरी और अन्तर्राज्यीय बस सेवाएं संचालित करते हैं। बहुत सी निजी बस सेवाएं भि चेन्नई को अन्य शहरों से सुलभ कराती हैं।


title: चेन्नई में यातायात

text: चेन्नई दक्षिण रेलवे का मुख्यालय है। शहर में दो मुख्य रेलवे टार्मिनल हैं। चेन्नई सेंट्रल रेलवे स्टेशन, जहां से सभी बड़े शहरों जैसे मुंबई, कोलकाता, बंगलुरु, दिल्ली, हैदराबाद, कोच्चि, कोयंबतूर, तिरुवनंतपुरम, इत्यादि के लिए रेल-सुविधा उपलब्ध हैं। चेन्नई एगमोर रेलवे स्टेशन से प्रायः तमिल नाडु के शहरों की रेल सेवाएं ही उपलब्ध हैं। कुछ निकटवर्ती राज्य के शहरों की भी रेलगाड़ियां यहां से चलती हैं।


title: चेन्नई में यातायात

text: शहर में लोक-यातायात हेतु बस, रेल, ऑटोरिक्शा आदि सर्व-सुलभ यातायात हैं।


title: चेन्नई में यातायात

text: चेन्नई उपनगरीय रेलवे नेटवर्क भारत में सबसे पुराना है। इसमें चार ब्रॉड गेज रेल क्षेत्र हैं जो शहर में दो स्थानों चेन्नई सेंट्रल और चेन्नई बीच रेलवे स्टेशन पर मिलते हैं। इन टर्मिनल से शहर में निम्न सेक्टरों के लिए नियमित सेवाएं उपलब्ध हैं: चेन्नई सेंट्रल/चेन्नई बीच - अरक्कोणम - तिरुट्टनी, चेन्नई सेंट्रल/ चेन्नई बीच – गुम्मिडीपूंडी - सुलुरपेट और चेन्नई बीच – तांबरम - चेंगलपट्टू - तिरुमलपुर (कांचीपुरम)। चौथा सेक्टर भूमि से उच्च स्तर पर है और चेन्नई बीच को वेलाचेरी से जोड़ता है औरशेष जाल से भि जुडआ हुआ है। चेन्नई मेट्रो महानगर में वर्तमान में दो लाइनो में संचालित है जो प्रतिदिन 1 लाख से भी अधिक यात्रियों को संभालती है अन्य मेट्रो लाइनों ओर मेट्रो के भूमिगत जाल का निर्माण कार्य भी प्रगति है।


title: चेन्नई में यातायात

text: मेट्रोपॉलिटन ट्रांस्पोर्ट कार्पोरेशन {MTC) शहर में बस यातायात संचालित करता है। निगम का २७७३ बसों का बेड़ा २८८ मार्गों पर ३२.५ लाख यात्रियों को दैनिक परिवहन उपलब्ध कराता है।


title: चेन्नई में यातायात

text: शहर के बहुत से मार्गों पर मैक्सी कैब नाम से वैन और सवारी भाड़े पर ऑटोरिक्शा भी चलते हैं, जो बस सेवा का विकल्प देते हैं। चेन्नई की यातायात संरचना अच्छा संपर्क उपलब्ध कराती है, किंतु बड़ती हुई जनसंख्या को देखाते हुए यातायात संकुलन (कंजेशन) और प्रदूषण की समस्याएं भी खड़ी हो गयी हैं। प्रशासन ने इन समस्याओं के समाधान स्वरूप फ्लाईओवर तथा ग्रेड-सेपरेटर निर्माण किये हैं, जिसका शुभारंभ १९७३ में जेमिनी फ्लाईओवर से शहर की सबसे महत्त्वपूर्ण सड़क अन्ना सलाइ से हुआ था। और हाल ही में तैयार हुआ इस शृंखला की नवीनतम कड़ी काठीपाड़ा फ़्लाईओवर है।


title: पेर्सेइड

text: पेर्सेइड एक प्रकार की उल्कावर्षा है जो सुइफ्ट-टटल नामक केतु से सम्बंधित है। इन्हें पेर्सेइड इसलिए कहा जाता है क्योंकि ये जिस दिशा से आते हैं, जिसे रेडीयन्ट कहा जाता है, पेर्सेउस नक्षत्र में है। यह प्रति २,००० वर्ष में आने वाले केतु हैं।


title: पेर्सेइड

text: ये आकाश में Prakash के रूप में दिखाई देता है।


title: जेन आस्टिन

text: जेन आस्टिन (Jane Austen ; 16 दिसम्बर 1775 – 18 जुलाई 1817) एक अंग्रेजी उपन्यासकार थीं।


title: जेन आस्टिन

text: अंग्रेजी कथासाहित्य में जेन आस्टिन का विशिष्ट स्थान है। इनका जन्म सन् १७७५ ई. में इंग्लैंड के स्टिवेंटन नामक छोटे से गांव में हुआ था। मां-बाप के सात बच्चों में ये सबसे छोटी थीं। इनका प्राय: सारा जीवन ग्रामीण क्षेत्र के शांत वातावरण में ही बीता। सन् १८१७ में इनकी मृत्यु हुई। प्राइड ऐंड प्रेजुडिस, सेंस ऐंड सेंसिबिलिटी, नार्देंजर, अबी, एमा, मैंसफील्ड पार्क तथा परसुएशन इनके छह मुख्य उपन्यास हैं। कुछ छोटी मोटी रचानाएं वाट्संस, लेडी सूसन, सडिशन और लव ऐंड फ्रेंडशिप उनकी मृत्यु के सौ वर्ष बाद सन् १९२२ और १९२७ के बीच छपीं।


title: जेन आस्टिन

text: जेन आस्टिन के उपन्यासों में हमें १८वीं शताब्दी की साहित्यिक परंपरा की अंतिम झलक मिलती है। विचार एवं भावक्षेत्र में संयम और नियंत्रण, जिनपर हमारे व्यक्तिगत तथा सामाजिक जीवन का संतुलन निर्भर करता है, इस क्लासिकल परंपरा की विशेषताएं थीं। ठीक इसी समय अंग्रेजी साहित्य में इस परंपरा के विरुद्ध रोमानी प्रतिक्रिया बल पकड़ रही थी। लेकिन जेन आस्टिन के उपन्यासों में उसका लेशमात्र भी संकेत नहीं मिलता। फ्रांस की राज्यक्रांति के प्रति भी, जिसका प्रभाव इस युग के अधिकांश लेखकों की रचनाओं में परिलक्षित होता है, ये सर्वथा उदासीन रहीं। इंग्लैंड के ग्रामीण क्षेत्र में साधारण ढंग से जीवनयापन करते हुए कुछ इने गिने परिवारों की दिनचर्या ही उनके लिए पर्याप्त थी। दैनिक जीवन के साधारण कार्यकलाप, जिन्हें हम कोई महत्व नहीं देते, उनके उपन्यासों की आधारभूमि है। असाधारण या प्रभावोत्पादक घटनाओं का उनमें कतई समावेश नहीं।


title: जेन आस्टिन

text: जेन आस्टिन की रचनाएं कोरी भावुकता पर मधुर व्यंग्य से ओतप्रोत हैं। स्त्री-पुरुष-संबंध उनके उपन्यासों का केंद्रबिंदु है, लेकिन प्रेम का विस्फोटक रूप वे कहीं भी नहीं प्रदर्शित करतीं। उनके नारी पात्रों का दृष्टिकोण इस विषय में पूर्णतया व्यावहारिक है। उनके अनुसार प्रेम की स्वाभाविक परिणति विवाह एवं सुखी दांपत्य जीवन में ही है।


title: जेन आस्टिन

text: शिक्षा देने या समाजसुधार की प्रवृत्ति जेन आस्टिन में बिलकुल नहीं थी। अपने आसपास के साधारण जीवन की कलात्मक अभिव्यक्ति ही उनका ध्येय थी। अन्य दृष्टिकोणों से भी उनका क्षेत्र सीमित था। फिर भी उनके उपन्यासों में मानव जीवन की नैसर्गिक अनुभूतियों का व्यापक दिग्दर्शन मिलता है। कला एवं रूपविधान की दृष्टि से भी उनके उपन्यास उच्च कोटि के हैं।


title: प्राइड एंड प्रिज्युडिस

text: प्राइड एंड प्रिज्युडिस जेन ऑस्टेन द्वारा लिखी एक लोकप्रिय उपन्यास है।


title: प्राइड एंड प्रिज्युडिस

text: प्राइड एंड प्रेजुडिस जेन ऑस्टेन का 1813 का रोमांटिक उपन्यास है।  यह नायक एलिजाबेथ बेनेट के भावनात्मक विकास को दर्शाता है, जो जल्दबाजी में निर्णय लेने की त्रुटि सीखता है और सतही और आवश्यक के बीच अंतर की सराहना करता है।  लेखन की कॉमेडी ब्रिटेन में रीजेंसी युग के दौरान शिष्टाचार, शिक्षा, विवाह और धन के चित्रण में निहित है।श्री चार्ल्स बिंगले, इंग्लैंड के उत्तर में एक अमीर व्यक्ति, शरद ऋतु के लिए हर्टफोर्डशायर के मेरटन गांव के पास नेदरफील्ड एस्टेट में रहने के लिए आता है। साथ में उसके उसकी बहन कैरोलिन और उसका मित्र फिट्जविलियम डार्सी हैI श्रीमती बेनेट, अपने पति के विपरीत, अपनी पांच बेटियों (जेन, एलिजाबेथ, मैरी, किटी, और लिडिया) में से एक के साथ बिंगले की शादी करवाना चाहती हैं। बिंगले एक स्थानीय देश-नृत्य में जेन (सबसे बड़ी लड़की ) को तुरंत पसंद करता है, जबकि उसके सबसे अच्छे दोस्त मिस्टर फिट्जविलियम डार्सी वहाँ किसी भी लड़की के साथ डांस करने से मना कर देता हैI वह एलिजाबेथ को भी डांस के लिए मना कर देता है। एलिजाबेथ उसे खराब चरित्र और व्यवहार का व्यक्ति समझती हैI एक दिन बारिश में बिंगले से मिलने के लिए जाते समय जेन बीमार हो जाती है और वहाँ पर भी जेन एलिज़ाबेथ की डार्सी के साथ नोक-झोंक हो जाती है I श्री विलियम कॉलिन्स, एक चाटुकारिता वाले मंदबुद्धि पादरी हैं, जो अपने चचेरे भाई, मिस्टर बेनेट्स से मिलने जाते हैं। वह उनके घर और एस्टेट, लॉन्गबोरन के उत्तराधिकारी है, क्यूंकि मिस्टर बेनेट्स का कोई भी पुत्र नहीं है और उनके मरने के बाद सारी जायदाद कॉलिन्स की हो जाएगीI वह बेनेट की बेटियों में से एक से शादी करना चाहता है। इसलिए वह दो सप्ताह की यात्रा के लिए वहाँ आता हैं, ताकि बेनेट्स को बेहतर तरीके से जान सकें और परिवार की बेटियों में से एक लड़की का शादी के लिए चयन कर सकें। हालांकि, बेनेट लड़कियां, श्री कोलिन्स को एक हास्यास्पद आदमी के रूप में ही पहचानती हैI एक दिन, मर्टन गांव के चारों ओर टहलने के दौरान, वे एक नए पहुंचे मिलिशिया के सदस्यों से मिलते हैं, जिसमें एक मिस्टर जॉर्ज विकम भी शामिल हैं। एक सामाजिक कार्यक्रम में, विकम एलिजाबेथ से मित्रता करता है और उसे बताता है कि उसके पिता डार्सी के दिवंगत पिता के लिए प्रधानसेवक थे। वह कहता है कि डार्सी ने विकम को इर्ष्या के कारण सम्पत्ति के अधिकार से वंचित कर दिया, जो उसे डार्सी के पिता ने मरते वक़्त दी थी I एक अन्य सामाजिक कार्यक्रम में, डार्सी ने एलिजाबेथ को नेदरफील्ड की एक नृत्य पार्टी ( द बॉल ) में साथ नृत्य के लिए कहा जिसे एलिजाबेथ ने स्वीकार कर लिया I श्री कॉलिन्स ने अगले दिन एलिजाबेथ के सामने शादी का प्रस्ताव रखा, लेकिन वह उसे अस्वीकार कर देती है। जबकि श्रीमती बेनेट एलिजाबेथ के फैसले से उस पर क्रोधित हैं, उनके करीबी दोस्त शारले लुकास ने लुइस लॉज में रहने के लिए श्री कॉलिन्स को आमंत्रित किया। एलिजाबेथ इस बात से हैरान होती है कि शारले लुकास ने श्री कोलिन्स के शादी के प्रस्ताव को स्वीकार कर लिया है। जब नेदरफील्ड पार्टी शरद ऋतु में लंदन के लिए रवाना होती है, तो जेन को महसूस होता है कि बिंगले उसे अनदेखा कर रहे हैं। मिस्टर विकम के साथ दोस्ती करने के बाद, एलिजाबेथ वसंत में केंट में कोलिंस के घर के लिए प्रस्थान करती है। वहाँ वह लेडी कैथरीन डे बॉर्ग से मिलती है जो सारी संपत्ति की मालकिन है और लेडी कैथरीन डार्सी की चाची (आंट ) भी है, एलिजाबेथ डार्सी से कई बार मिलती है। उसे बिंगले और जेन के अलग होने का भी पता चलता है जिसके लिए वह डार्सी को जिम्मेदार मानती है I डार्सी एलिज़बेथ के सामने शादी का प्रस्ताव रखता है लेकिन अपनी गलत फ़हमी और घमंड का शिकार एलिज़बेथ उसका प्रस्ताव ठुकरा देती है I वह उसे विकम के साथ बुरे व्यवहार के लिए दोषी ठहराती है I डार्सी एक पत्र लिखकर एलिज़ाबेथ को बताता है कि विकम एक जुआरी है जिसने धोखे से डार्सी की छोटी बहन, जोर्जिआना को घर से भगाने का प्रयास किया था I उसे ये भी लगा कि शायद जेन बिंगले से प्यार नहीं करती I बाद में एलिज़ाबेथ, गार्डीनर के साथ डर्बीशायर जाती है और वहाँ से पेम्बेरले पहुँचती है जो कि डार्सी का एस्टेट है I डार्सी और एलिज़ाबेथ एक दुसरे से मिलते हैं I अगले दिन एलिज़ाबेथ को एक पत्र मिलता है जिसमे जेन लिखती है कि उनकी छोटी बहन लिडिया , विकम के साथ भाग गई है I एलिज़ाबेथ वहाँ से विदा लेती है I इधर मिस्टर बेनेट्स को मिस्टर गार्डीनर का एक पत्र मिलता है जिसमे लिडिया और विकम के मिलने की पुष्टि होती है I एलिज़ाबेथ जेन से अपने मन की बात करती है और डार्सी के प्रति अपनी गलत धरना ( प्रेजडिस ) पर अफ़सोस करती है I लिडिया और विकम शादी के बाद घर आते हैं और मिस्टर गार्डीनर बताते हैं कि किस प्रकार डार्सी ने समय पर पहुँच कर दोनों दोनों की शादी का खर्च उठाया ताकि किसी प्रकार का सामाजिक तिरस्कार या बदनामी न हो I डार्सी और बिंगले नेदरफील्ड आते हैं और डार्सी एलिज़ाबेथ से जेन और बिंगले के लिए माफ़ी मांगता है I बिंगले फिर से जेन को शादी के लिए प्रपोज करता है I लेडी कैथरीन , जो डार्सी की शादी अपनी बेटी एन से करना चाहती है, एलिज़ाबेथ को डार्सी से दूर रहने के लिए चेतावनी देती हैI बाद में डार्सी एलिज़ाबेथ को प्रपोज करता है और जिसे एलिज़ाबेथ ख़ुशी से स्वीकार कर लेती है I नाटक का अंत दो शादियों से हो जाता है I बिंगले की जेन से और डार्सी की एलिज़ाबेथ से I


title: 2010 राष्ट्रमण्डल खेल

text: 2010 राष्ट्रमण्डल खेल उन्नीसवें राष्ट्रमंडल खेल थे जिनका आयोजन भारत की राजधानी नई दिल्ली में 3 से 14 अक्टूबर 2010 में किया गया था। दिल्ली में इससे पहले 1951 और 1982 में एशियाई खेल भी आयोजित किए जा चुके हैं। 2010 राष्ट्रमण्डल खेल का उद्घाटन समारोह जवाहर लाल नेहरू स्टेडियम में हुआ था। इन खेलों का आयोजन भारत में पहली बार तथा 1998 में कुआलालम्पुर, मलेशिया के बाद एशिया में दूसरी बार हुआ। 2010 राष्ट्रमण्डल खेल का उद्घाटन और समापन समारोह, एथलेटिक्स और भारोत्तोलन 75,000 दर्शकों की क्षमता वाले जवाहरलाल नेहरू स्टेडियम, दिल्ली में आयोजित हुआ था, इन खेलों के लिए स्टेडियम पूरी तरह नवीकरण किया गया था।


title: 2010 राष्ट्रमण्डल खेल

text: कॉमनवेल्थ या राष्‍ट्रमंडल गेम एक बहुराष्ट्रीय खेल आयोजन है। इसमें कई खेल एक साथ खेले जाते हैं। इस खेल में वह सभी देश हिस्सा लेते हैं, जो ओलंपिक के भी सदस्य हैं। इसका आयोजन हर चार साल में एक बार होता है। राष्ट्रमंडल खेलों के अपने भी कुछ खास खेल होते हैं। इस खेलो के आयोजन के नियंत्रण का काम राष्ट्रमंडल खेल संघ संभालता है।


title: 2010 राष्ट्रमण्डल खेल

text: राष्ट्रमंडल खेलों का आयोजन पहली बार वर्ष 1930 में हेमिल्‍टन शहर, ओंटेरियो (कनाडा) में आयोजित किया गया था। तब इस खेल आयोजन का नाम ब्रिटिश एम्पायर गेम्स था। इन खेलों के आयोजन का मूल विचार एक भारतीय का था जिनका नाम एशली कूपर था। उन्होंने इस खेल आयोजन को आपसी शांति और सौहार्द्र के लिए सही मानते हुए इसका प्रस्ताव तात्कालिक राजनेताओं को दिया था। वर्ष 1928 में कनाडा के प्रमुख एथलीट बॉबी रॉबिंसन को प्रथम राष्‍ट्र मंडल खेलों के आयोजन का भार सौंपा गया। 1930 में पहली बार इस खेल आयोजन का शुभारंभ हुआ जिसमें मात्र 11 देशों के 400 खिलाड़ियों ने हिस्सा लिया था। इसके नाम में भी कई बार बदलाव हुए जैसे 1954 में इसे ब्रिटिश एम्पायर के नाम से पुकारा गया तो 1970 में ब्रिटिश कॉमन वेल्‍थ गेम्स से. आखिरकार वर्ष 1978 में इसे सर्वसम्मति से कॉमनवेल्थ गेम्स नाम दिया गया। वर्ष 1998 में कुआलालमपुर में आयोजित राष्‍ट्रमंडल खेलों में एक बड़ा बदलाव देखा गया जब क्रिकेट, हॉकी और नेटबॉल जैसे खेलों ने पहली बार अपनी उपस्थिति दर्ज कराई. हालांकि क्रिकेट को अभी भी मान्यता नही मिल पाई है।


title: 2010 राष्ट्रमण्डल खेल

text: राष्ट्र्मंडल खेल तीन नीतियों को मानता है. मानवता, समानता और नियति. इसका मानना है कि इससे विश्वभर में शांति और सहयोग की भावना बढ़ेगी. यह नीतियां हजारों लोगों को प्रेरणा देती हैं और उन्‍हें आपस में जोड़ कर राष्‍ट्रमंडल देशों के अंदर खेलों को अपनाने का व्‍यापक नजरिया प्रदान करती हैं।


title: 2010 राष्ट्रमण्डल खेल

text: इसके प्रतियोगियों की बात करें तो इसमें 6 देश (आस्ट्रेलिया, कनाडा, इंग्लैण्ड, न्यूजीलैण्ड, स्कॉटलैण्ड और वेल्स) ऐसे हैं जो प्रत्येक वर्ष इसमें हिस्सा लेते हैं। पिछले पिछली बार मेलबोर्न में हुए कॉमन वेल्थ गेम्स में सभी 53 राष्ट्रमंडल देशों सहित कुल 71 देशों की टीमों ने भाग लिया था। वर्ष 1930 द्वितीय विश्व युद्ध में शुरु होने की वजह से 1930-1942 के मध्य इन खेलों का आयोजन न हो सका. मगर 1942 में एक बार फिर से इन खेलों का आयोजन होने लगा. इसके प्रतीक और कुछ अन्य तथ्य भी बड़े रोचक हैं जैसे महारानी की बेटन रिले, प्रतीक, लोगो आदि.


title: 2010 राष्ट्रमण्डल खेल

text: राष्ट्रमंडल देशों का निर्माण ब्रिटेन ने किया। इसमें वह सभी 54 देश शामिल हैं जो कभी ब्रिटिश औपनिवेशिक व्यवस्था के भाग थे। राष्ट्रमंडल देशों के निर्माण के पीछे उद्देश्य लोकतंत्र, साक्षरता, मानवाधिकार, बेहतर प्रशासन, मुक्त व्यापार और विश्व शांति को बढ़ावा देना था।


title: 2010 राष्ट्रमण्डल खेल

text: राष्‍ट्रमंडल खेलों की एक महान परंपरा महारानी की बेटन रिले है। शुरुआत में रिले की जगह ब्रिटिश झंडे का उपयोग होता था जिसे महारानी के हाथों से लेकर धावक दौड़ लगाते थे। यह झंडा इन खेलों में ब्रिटिश प्रभुसत्ता को दर्शाता था। मगर 1950 के बाद रिले की शुरुआत हुई जिसे धावकों का एक दल बकिंघम पैलैस, ब्रिटेन से लेता है। यह रिले पारम्‍परिक रूप से बकिंघम पैलेस, लंदन में शुभारंभ कार्यक्रम से शुरू होती है, जिसके दौरान महारानी अपने संदेश के साथ धावक को बेटन सौंपती हैं जो रिले का प्रथम मानक धावक होता है। बाद में इस बेटन को प्रथम ग्रहण करने का अधिकार सभी बडी खेल हस्तियों को दे दिया गया। बाकी के सभी देशों में अंग्रेजी की वर्णमाला के मुताबिक बारी-बारी इस रिले को ले जाया जाता है।


title: 2010 राष्ट्रमण्डल खेल

text: राष्ट्रमंडल खेलों का कोई भी समान प्रतीक नही होता है। हर वर्ष आयोजन करने वाले देश अपने मुताबिक इस प्रतीक को चुनते हैं। इस वर्ष भारत में होने वाले राष्ट्रमंडल खेलों का प्रतीक “शेरा” को रखा गया है। शेरा का तात्पर्य होता है शेर. इसका पर्दापण मेलबर्न के राष्‍ट्रमंडल खेलों के समापन समारोह में किया गया। शेरा को शौर्य, साहस, शक्ति और भव्‍यता की निशानी माना जाता है। यह नारंगी और काली पट्टियों वाला शेर भारत की भावना को प्रकट करता है, जबकि इसके शौर्य की कहानी खिलाड़ियों को अपना सर्वोत्तम प्रदर्शन करने की भावना से भर देती है। शेरा को बड़े दिल वाला माना जाता है जो सभी को “आएं और खेलें” की भावना से भर देता है।


title: 2010 राष्ट्रमण्डल खेल

text: प्रतीक की तरह ही इसका लोगो भी समान नहीं रहता हालांकि इसके समान प्रयोग के लिए संघ राष्ट्रमंडल देशों का लोगो ही उपयोग करता है। इस वर्ष होने वाले खेलों में लोगो के रूप में चक्र का प्रयोग किया गया है। चक्र भारत की स्‍वतंत्रता, एकता और शक्ति का राष्‍ट्रीय प्रतीक है। यह सदैव चलते रहने की याद दिलाता है। ऊपर की ओर सक्रिय यह सतरंगा चक्र मानव आकृति में दर्शाया गया है जो एक गर्वोन्‍नत और रंग-बिरंगे राष्‍ट्र की वृद्धि को ऊर्जा देने के लिए भारत के विविध समुदायों को एक साथ लाने का प्रतीक है।


title: 2010 राष्ट्रमण्डल खेल

text: लोगो की प्रेरणादायी पंक्ति ‘आएं और खेलें’ है। यह राष्‍ट्र के प्रत्‍येक व्‍यक्ति को इसमें भाग लेने का एक निमंत्रण है जो अपनी सभी संकुचित भावनाओं को छोड़ें और अपनी सर्वोत्तम क्षमता के अनुसार खेल की सच्‍ची भावना के साथ इसमें भाग लें. यह नए रिकॉर्ड बनाने और दिल्‍ली के लोगो को 2010 राष्‍ट्रमंडल खेलों के दौरान एक उत्तम मेजबान की भूमिका निभाने का आह्वान करती है।


title: 2010 राष्ट्रमण्डल खेल

text: इस वर्ष कुल 17 खेल शामिल किए गए हैं जिनमें प्रमुख हैं: तीरंदाजी, जलक्रीड़ा, एथलेटिक्‍स,बैडमिंटन, मुक्‍केबाजी, साइक्लिंग, जिमनास्टिक्‍स, हॉकी, लॉनबॉल, नेटबॉल, रगबी 7 एस, शूटिंग, स्कैश, टेबल टेनिस, टेनिस, भारोत्तोलन और कुश्‍ती.


title: 2010 राष्ट्रमण्डल खेल

text: केवल शीर्ष दस राष्ट्रों को तालिका में दिखाया गया हैं। राष्ट्रों को पहले स्वर्ण पदक फिर रजत और फिर कांस्य पदकों की गिनती के अनुसार क्रमांकित किया गया हैं। कॉमनवेल्थ गेम्स के लिए खर्चा भी बहुत हो रहा है। बजट की बात करें तो खेल मंत्रालय और अन्य सरकारी एजेंसियों से कुल 8324 करोड रुपये की बजट पास हुआ है।


title: 2010 राष्ट्रमण्डल खेल

text: •महाराष्ट्र सरकार और उसकी शाखा, कॉमनवेल्थ यूथ गेम्स की तरफ से भी 351 करोड़ रुपये का अनुदान दिया गया है। •तो उसके साथ ही दिल्ली सरकार ने भी 1770 करोड रुपये व्यय करने का फैसला किया है। •इन सब के अतिरिक्त दिल्ली सरकार निर्माण, यातायात, पानी आपूर्ति आदि पर 1770 करोड़ रुपये खर्च कर रही है। •एनडीएमसी (NDMC), एमसीडी (MCD), डीडीए (DDA), सीपीडब्ल्यूडी (CPWD) सभी अपने कार्य क्षेत्र में सीवर और स्ट्रीट लाईट आदि का कार्य अपने पैसों से कर रहे है। •दो नए मैट्रो रुट: एयरपोर्ट से कनॉट प्लेस और दूसरा केंद्रीय सचिवालय से बदरपुर. •पर्यटन मंत्रालय ने होटल उद्योग से जुडे व्यवसायियों को निर्माणकार्य में टैक्स छूट देने का फैसला किया है। •इन सब के अतिरिक्त अन्य विभागों पर भी बहुत खर्चा किया गया है जिनमें प्रमुख हैं: 1.भारतीय खेल प्राधिकरण को 2460 करोड़ रुपये, दिल्ली यूनिवर्सिटी और जामिया यूनिवर्सिटी को खेल-क्षेत्र में सुधार के लिए 350 करोड़ रुपये, सीपीडब्ल्यूडी (CPWD) को 28.50 करोड़ रुपये, दिल्ली खेल मंत्रालय को खेल स्तर और ट्रेनिंग कैम्प सुधारने के लिए 15 करोड़ रुपये का बजट दिया गया है। 2.खेल और निर्माणकार्य के बाद सरकार ने प्रसार भारती को खेलों के प्रसारण के लिए 428 करोड़ रुपये देने का फैसला किया है, तो बिजली आपूर्ति के लिए ईसीआइएल (ECIL) को 370 करोड़ और सुरक्षा का जिम्मा संभालने वाली दिल्ली पुलिस को 172 करोड़ रुपये देने का निर्णय लिया है। 3.अन्य खर्चों में सबसे अहम है चिकित्सा के लिए 70 करोड़ रुपये का खर्च. 4.कुल मिलाकर रकम आंकी गई है 10445 करोड़ रुपये.


title: कजरा रे (गीत)

text: कजरा रे बंटी और बबली चलचित्र का एक लोकप्रिय गीत है जिसे गुलज़ार ने लिखा है।


title: प्रोवोक्ड (चलचित्र)

text: प्रोवोक्ड जगमोहन मुंद्रा द्वारा निर्देशित २००७ की फ़िल्म है। यह फ़िल्म किरनजीत अहलूवालिया पर आधारित है जो अपने अत्याचारी पति की हत्या करती है। यह फिल्म ब्रिटेन में बनी है। ऐश्वर्या राय और नंदिता दास मुख्य भूमिकाओं में है।


title: प्रोवोक्ड (चलचित्र)

text: इसे फ़िल्माने का कार्य मुख्य रूप से मधु अंबत ने किया। इस फ़िल्म का संगीत ए आर रहमान ने दिया। यह फ़िल्म अप्रेल २००७ में प्रदर्शित की गई थी।


title: जगमोहन मुंद्रा

text: जगमोहन मुंद्रा ऐक भारतीय निर्देशक हैं।उनका जन्म २९ अक्टोबर १९४८ में हुआ था।वह ऐक अमेरिकी शोषण फिल्म निर्देशक के रूप में उनकी प्रारंभिक जीवन के लिऐ ऐक भारतिय अमेरिकी निर्देशक,निर्माता,और स्क्रीनलेखक सबसे अच्छा ज्ञात किया गया था।अपने पहले नाटक ,सुराग,और सामाजिक रूप से प्रासंगिक फिल्म ,कमला,वो देर से १९८० के दशक में निर्देशित और १९९०,डरावना और कामुक रोमांचक फिल्मों के लिऐ नाटकीय वियरण और प्रत्यक्ष वीडियो, के लिऐ ऐक स्ट्रिंग के बाद साहित आरा १९८८, हेलोवीन नाईट १९८८, रात आईस १९९० आदि।बवनदर(२०००),जो वह नाम जगमोहन के तहत निर्देश, के साथ शुरुआत फिर मुंद्रा समस्या-प्रधान फिल्मों के लिऐ गया था।


title: जगमोहन मुंद्रा

text: उन्होंने फिल्म निर्मान बनने के लिऐ ऐक गुप्त महत्वाकांक्ष पाला।अत्यधिक प्रतिस्पर्धी और प्रतिष्ठित आई आई टी बाम्बे में अपने प्रवेश मुंद्रा पर ऐक प्रमुख प्रभाव था।मैं ९ वीं कक्षा तक हिंदी माध्यम के स्कूल में अध्ययन किया था और हमेशा लोग है, जो अंग्रेजी में धाराप्रवाह बात की प्रशंसा की।आई आई टी ने मुझे  विनम्रता का ऐक बहुत कुछ सिखाया। मेरे विंग में, वहाँ थे जो थे, और अंग्रेज़ी जहाँ तक अलग राज्यों से छात्र चला गया, जो अपने जीवन को बचाने के लिऐ अंग्रेज़ी बोल नहीं सकता इस व्यक्ति बिहार के साथ बाकी सब थी।मैं अच्छी तरह से किया है, लेखिन जबकि इंजीनियरिंग मेरे लिऐ नहीं था कि आई आई टी में बहुत जल्दी पर महसूस किया। मैं बहुत ही दुखी होगा अगर मैं ऐक इंजीनियर होने के नाते मेरे जीवन जीने के लिऐ किया गया था, लेखिन मैं मेरे माता पिता को नीची करने के लिऐ नहीं चाहता था क्योंकि मैं इस बाहर अटक गया। वह भी अपने ऐम ऐस इलेक्ट्रिकल इंजीनियरिंग में के लिऐ चला गया। हालांकि , वह अपने फिल्म कैरियर से पहले मोशन पिक्चर्स , में ऐक पिऐचडी प्रोग्राम के लिऐ बंद कर दिया। इस से पहले उन्होंने फिल्म निर्माण में ऐक डुबकी लेने का कैलिफोर्नेया में कई  विश्वविध्यालयों में पढाया। वह ऐक ऐन आर आई निदेशक , जो अंतरराष्ट्रीय सितारों के साथ काम किया और फिल्मों में अंग्रेज़ी बनाया से अधिक हो गया है। बाद में वह चन्द्रा नामक ऐक लखकी के साथ शादी की थी। उन्होंने ऐश्वर्या राय से निर्देशिक "प्रोवोक्ड", किरनजीत ,घरेलू हिंसा का शिकार कि वास्तविक जीवन की कहानी पर आधारित ऐक फिल्म का निर्देशक किया। उनकी आखिरी फिल्म , ४० में, शरारती , गोविंदा के साथ था।वह भी राजपूत के खिला ऐक दलित महिला पर लंदन और इस कोलाहल के बाद में किस्सा कुट्टे की तरह व्यंग्य में ७ जुलाई सबवे बम विस्फोट की पृष्ठभूमि के खिलाफ सेट करने के लिऐ नज़ीरुदीन शाह के साथ ऐक फिल्म किया। बाद में मुंद्रा बाम्बे अस्पताल में सीने में दर्द , पसीना और ऐक रक्त दबाव के रूप में कम के रूप में ५० के साथ शुक्रवार की  सुबह पर जल्दी लाया गया था। डॉक्टरों ने जल्द ही ऐहसासा हुआ कि निर्देशक ऐक दिल का दौरा पडने से पीडित नहीं था। उसकी ई सी जी पता चला उसके दिल में सब कुछ सामान्य था। डॉ॰बि के  रूप में फिल्म निर्माता को अस्पताल लाया था बुलाया गया था जो गोयल , बॉम्बे अस्पताल , से ऐक ने कहा कि उन्होंने लॉस एंजिल्स थी के लिऐ ऐक अधिक से अधिक कारण दिया , पहले चार महीने के लिऐ एंजियोप्लस्टी था।